Vaimoa etsivä Frederik, 73, vietti riettaan seksisafarin Thaimaassa ja Vietnamissa – mukana repullinen kondomeja: Paikalliset naiset uuvuttivat minut – ja siivosivat! | Seiska\nUutiset | 19.02.2018 07:52\nSeiska paljasti marraskuussa Frederikin, 73, paenneen erotuskaansa maailmalle. Reetua 34 vuotta nuorempi avovaimo Riikka oli sitä ennen pakannut tavaransa ja muuttanut pois parin yhteisestä kodista.\n– Minäkin pakkasin laukkuni, mutta otin mukaan vain kalsareita ja kondomeja, Reetu naurahtaa Seiskalle Thaimaan pääkaupungissa Bangkokissa.\nReetu suunnitteli marraskuussa etsivänsä uuden naisystävän Aasiasta.\n– Matkaan tuli hieman mutkia. Kävin ensin Espanjassa, ja matkustin sitten vielä Floridaan tyttäreni luokse. Pääsin Aasiaan vaimoa etsimään vasta tammikuussa, kun matkasin Vietnamin Ho Chi Minh Cityyn.\nVietnamissa Reetu kertoo joutuneensa naisten piirittämäksi heti hotellinsa ovella.\n– Naisia oli ihan kaikkialla. Ensimmäisenä iltana päädyin sänkyyn kolmen naisen kanssa. Aasialaiset naiset ovat todellisia petoja sängyssä, mutta pakko minunkin on välillä levätä, Reetu huokaisee.\nHän kertoo, ettei jaksanut kuin kolme päivää, jonka jälkeen oli pakko paeta huilaamaan ja vetämään henkeä.\n– Paikalliset naiset uuvuttivat minut täysin. He piirittivät minua ja roikkuivat käsissäni kaikkialla missä liikuin. Minun oli pakko lentää tänne Thaimaahan ja päästä hieman rauhoittumaan, silminnähden uupunut Reetu tilittää.\nLue myös: Aasiasta vaimoa etsivä Frederik, 73, ihastui thaimaalaisiin naisiin: Pankkineidit piirittivät ja jonottivat treffeille!\nHän kertoo ihastuneensa myös aasialaisten naisten luonteeseen.\n– Ajattelin ensin, että he ryöstävät minut yöllä, mutta toisin kävi. Eräskin nainen jopa viikkasi vaatteeni ja siivosi huoneeni aamulla herättyään. Heillä on käytöstavat kohdillaan. Suomalaiset naiset eivät minua enää kiinnosta, Reetu mietiskelee.\nThaimaan Hua Hinissä paikalliset naiset piirittivät Reetua. – Nämä ovat kuitenkin paljon rauhallisempia kuin vietnamilaiset, Reetu naurahtaa.\nSeksipommi-Riikan jättämä Frederik, 72, pakeni eroahdistusta ulkomaille: Haen naisen Aasiasta!Seksipommi-Riikan jättämä Frederik, 72, pakeni eroahdistusta ulkomaille: Haen na...


Tuoko digitalisaatio opettajalle teknostressiä vai innostusta? - TELMA\nTuoko digitalisaatio opettajalle teknostressiä vai innostusta?\nOpettajien on ponnistettava yli monien esteiden, kun kouluissa pitää ottaa pitkä digiloikka. Usein huomio kiinnittyy opettajien kokemaan teknostressiin. Mutta voisiko opetusteknologian käyttö olla juuri se juttu, joka inspiroi ja lisää työhyvinvointia?\nAhdistaako uuteen opetussuunnitelmaankin (OPS 2016) sisältyvä väistämätön digitalisoituminen eli tieto- ja viestintätekniikan (tvt) opetuskäytön lisääntyminen opettajia? Tuoko digipakko teknostressiä?\nMiten opettajat kohtaavat digitaaliseen kulttuuriin kasvaneen C-sukupolven (connecting, creating, collaborating, communication)? Tällaiselle diginatiiville on jo pienenä alakoululaisena selvää, mitä esimerkiksi tubettaminen on. Opettaja ei sitä välttämättä tiedä eikä häntä kiinnostakaan. Löytyykö yhteinen kieli? Kokeeko opettaja ammatti-identiteettinsä uhatuksi?\nKun hän haluaa käyttää opetuksessaan laajaa – ja sekavuudessaan haastavaa – sähköistä tarjontaa laitteista sovelluksiin ja e-oppimateriaaleihin, millaiset laitteet ovat mahdollisia ja riittääkö niitä? Toimivatko ne tänään ja onko langaton verkko koskaan riittävän nopea? Riittääkö oma osaaminen, saako mistään tukea?\nTampereen yliopisto tekee parhaillaan Työsuojelurahaston tuella Opena digitalisoituvassa koulussa – teknostressiä vai didaktista kukoistusta? -tutkimusta, joka tarttuu näihin hiertäviin kysymyksiin.\nTutkimusta tekevät yhteistyössä yliopiston informaatiotieteiden yksikön TRIM-tutkimuskeskus (Tampere Research Centre for Information and Media) ja johtamiskorkeakoulun tutkimus- ja koulutuskeskus Synergos.\nTutkija Antti Syvänen TRIMistä ja tutkijatohtori Jaana-Piia Mäkiniemi Synergosin työhyvinvoinnin tutkimisryhmästä kertovat, että päätehtävänä on selvittää, miten kouluja voidaan entistä vahvemmin digitalisoida siten, että se ennemminkin innostaa kuin stressaa opettajaa. Tutkimus tuottaa tietoa siitä, mitkä tekijät ovat yhteydessä opettajan kokemaan teknostressiin ja -innostukseen. Lopulliset tulokset ovat käytettävissä syksyllä 2017.\nTutkimukseen osallistuu Forssasta, Lopelta, Sastamalasta ja Lempäälästä yhteensä 15 koulua – niin ala- ja yläkouluja kuin lukioita. Kouluja tuetaan toimintatutkimuksen keinoin itseohjautuvaan kehittämistyöhön, jonka avulla voidaan tukea digitalisoitumista ja työhyvinvointia samanaikaisesti.\n– Koulut ovat hyvin erilaisia: osassa on jo pitkään panostettu tieto- ja viestintätekniikan käyttöön, hankittu tietoisesti laitteita ja panostettu toimivaan verkkoon. Toisissa taas laitehankintoja vasta valmistellaan eikä verkkoyhteyskään ole luotettava. Kaikki koulut ovat kuitenkin kiinnostuneita aiheesta, koska ovat lähteneet mukaan hankkeeseen, Syvänen\n”Opettajille teknologia ei ole itsetarkoitus, vaan he ovat tarkkoja sen tuomista hyödyistä opetukseen ja oppilaille.”\nVaihtelua työhön ja lisäarvoa\nKouluissa on tehty kysely, johon vastasi 183 opettajaa ja rehtoria. Kyselyn mukaan opettajista noin puolet koki tvt:n käytöstä innostusta ja inspiroitumista, ja noin 10 prosenttia koki vähintään viikoittain jännitystä ja ahdistusta sen vuoksi.\n– Ei ole vielä isoa aineistoa siitä, miten paljon teknologia voi inspiroida opettajaa. Meidän kyselymme perusteella ei voi sanoa, että teknologian käyttö olisi tosi vaikeata ja vastenmielistä, vaan monille opettajille se tuo tervetullutta vaihtelua työhön ja innostaa heitä, Mäkiniemi sanoo.\n– Opettajille tvt ei ole itsetarkoitus, vaan he ovat tarkkoja sen tuomista hyödyistä opetukseen ja oppilaille. Jos he kokevat sen tuovan lisäarvoa, he ovat valmiita omaksumaan opetusmetodin tai -välineen käytön nopeastikin – ja innostuneesti, Syvänen kertoo.\nOpettajat saivat palautetta koulunsa kyselytuloksen perusteella, ja he käynnistivät kehittämisryhmätyöskentelyn. Tyypillisesti kehittäminen kohdistuu opettajien välisen yhteistyön lisäämiseen eli siihen, miten opettajat jakavat tietoa toisilleen, opettavat toisiaan ja kehittävät yhdessä koulun käytäntöjä.\nOsallistavasti ja yhdessä\nTutkimuksessa on koulujen kehittämistyön lisäksi mittava katsaus siihen, mitä teknologiasta ja opettajien työhyvinvoinnista tiedetään. Tutkijat ovat myös hyödyntäneet muun muassa laajan Opeka-kyselyn – 2 700 vastaajaa – tuloksia selvittääkseen, miten sukupuoli, työkokemus ja opettajatyyppi ovat yhteydessä tvt:n aiheuttamaan teknostressiin.\nOpeka on verkkopohjainen itsearviointityökalu, jonka TRIM-tutkimuskeskus on kehittänyt. Opekan avulla opettajat ja koulu voivat arvioida koulunsa tvt:n opetuskäytön tasoa.\nTulosten mukaan aineopettajat kokevat enemmän teknostressiä kuin luokanopettajat ja naisopettajat enemmän kuin miesopettajat. Mikäli opettajalle on kertynyt työkokemusta kohtalaisesti (16–30 vuotta), hän on teknostressaantuneempi kuin opettaja, jolla työkokemusta on vähemmän (0–15 vuotta).\n– Muun muassa näiden tulosten perusteella tiedetään, että opettajien teknostressiä voidaan vähentää vahvistamalla opettajien osaamista, käsitystä siitä, miten teknologia sopii heidän opetustyyliinsä, myönteistä asennetta teknologiaa kohtaan sekä koulun antamaa tukea, tutkijat sanovat.\n– Työhyvinvoinnin edistäminen kannattaa tehdä työpaikalla osallistavasti ja yhdessä, sillä vaikutus- ja osallistumismahdollisuudet lisäävät työhyvinvointia.\nTampereen yliopisto: Opettajat digitalisoituvan työn kehittäjiksi – teknostressiä vai didaktista kukoistusta? Tutkimus.\nDigitalisoituminen Stressi Telma 2/2017 Tutkimus Työhyvinvointi\nDigitalisoituminen kiihtyy opetuksessa\nDigitalisoituminen on yksi globaaleista megatrendeistä. Suomalaisessa opetuksessa digitalisoituminen on edennyt hitaasti, vaikka Suomessa julkaistiin ensimmäinen opetusalan tietoyhteiskuntastrategia jo vuonna 1995.\nEuroopan komission tilaama vertailututkimus vuodelta 2013 kertoo, että suomalaiset koulut kuuluvat tieto- ja viestintätekniikan käytössä passiivisimpiin. Suomalaiset peruskoulut olivat oppilaiden tvt:n käyttöä mitatessa vertailun viimeisiä.\nOpetusalan Ammattijärjestö OAJ julkaisi vuonna 2016 selvityksen digitalisaation nykytilasta koulutuksessa. Huomiona oli, että jopa kolmannes peruskoulun oppilaista käyttää tvt-\nvälineitä kuukausittain tai harvemmin. Selvityksen mukaan oppijan saamat digivalmiudet ovat täysin riippuvaisia siitä, missä hän saa varhaiskasvatuksensa, perusopetuksensa ja myöhemmät opintonsa. Tämä on tasavertaisuusongelma.\nLukuvuonna 2016–2017 käyttöön otettu esi- ja perusopetuksen uusi opetussuunnitelma vauhdittaa vahvasti teknologian opetuskäyttöä. Yksi laaja-alaisista osaamistavoitteista on tvt-osaaminen, jota kuvataan tärkeäksi kansalaistaidoksi sekä itsessään että osana monilukutaitoa.\nYlioppilaskirjoituksia on sähköistetty vaiheittain, ja ne ovat kokonaan sähköiset vuonna 2019.


MLL:n Kuivasjärven yhdistys ry\nYhdistyksen kevätkokous ke 17.3.2021\nTiedote 2.3.2021 - Yhdistyksen toiminta\nHuomioithan, että toimintaamme pyöritetään vapaaehtoisvoimin, jonka vuoksi emme ole koko ajan puhelimen tavoitettavissa.\nYhteydenotot ensisijaisesti sähköpostitse, kiitos :)\npuhelin: 044 244 8220\nTervetuloa Mannerheimin Lastensuojeluliiton (MLL)\nKuivasjärven yhdistyksen sivuille.\nYhdistymme kevään aikana MLL:n Oulun yhdistykseen,\njoka tulee jatkossa olemaan myös meidän uusi nimi.\nToimintamme jatkuu yhdistyksen tarkoituksen mukaisesti,\njoka on edistää yhdessä alueemme\nlasten, nuorten ja lapsiperheiden hyvinvointia.\nPäivitämme tähän uusimpia ajankohtaisia asioita mm. tietoa, tukea ja tekemistä jäsenillemme ja muille lapsiperheille.\nOulun kaupungin antamia koronaa koskevia rajoituksia on päätetty jatkaa 28.3.2021 saakka. Rajoituksen myötä kaupungin tilat mm. koulujen salit ovat poissa käytöstä. Noudatamme kaupungin antamia ohjeita ja siirrämme kevätkauden alkua suositusten mukaisesti niin, että toiminta alkaa aikaisintaan viikolla 13. Tiedotamme mahdollisista muutoksista tällä sivulla.\nPerhekahvila nyt etäperhekahvilana\nalkaen ti 23.2 klo 9.30-10-30\nLisätietoa kohdasta perhekahvila.\nPerhepuisto TOISTAISEKSI TAUOLLA\nPerheliikunta TOISTAISEKSI TAUOLLA\nLisätietoa kohdasta perheliikunta.\nAvoimet kohtaamispaikat siirtyvät verkkoon\nTarjolla kaikille vanhemmille avoimet etäperhekahvilat.\nLeikkejä ja vinkkejä hauskaan yhdessäoloon kaikenikäisille.\nKoronatilanteesta puhuminen lapsen kanssa\nMLL:n verkkosivuilla on julkaistu ohje siitä, miten koronatilannetta voi käsitellä lapsen tai nuoren kanssa. Linkki sivulle: https://www.mll.fi/uutiset/lapset-puhuvat-koronasta-mita-aikuinen-voi-tehda/\nLiittymällä jäseneksi tuet alueellista toimintaa!\nLiity yhdistyksen jäseneksi ja käytä hyödyksesi MLL:n tarjoamat jäsenedut. Muistathan liittää samalla perheen alaikäiset lapsetkin jäseneksi varmistaaksesi, että saatte nauttia koko perhe MLL:n tarjoamista jäseneduista. Alaikäisten lasten jäsenyys on aina maksutonta.\nLiitymällä MLL Kuivasjärven yhdistyksen jäseneksi, saat myös kaikki paikalliset, alueelliset ja valtakunnalliset jäsenedut ja -alennukset heti käyttöösi. Katso kaikki jäsenedut kohdasta "Jäsenasiat".\nMuista valita yhdistykseksesi MLL KUIVASJÄRVEN YHDISTYS tai postinumero 90540.\nMLL:n Kuivasjärven yhdistys hakee uusia innokkaita toimijoita. Voit tulla mukaan, jos olet kiinnostunut lasten, nuorten ja lapsiperheiden asioista ja haluat olla mukana suunnittelemassa ja toteuttamassa heille toimintaa.\nYhdistyksen toimintaan voi lähteä mukaan koska vain\nYhdistystoimijana voi toimia eri elämäntilanteissa: opiskelija kerryttää tulevaa ammattia ja työelämää varten käytännön osaamista, kotona lapsia hoitava vanhempi saa vastapainoa lapsiperhearjelle, työssäkäyvä pääsee kehittämään uusia puolia itsessään uranvaihto mielessään ja eläkeläinen voi hyödyntää elämänmittaista ammattitaitoaan paikallisten lapsiperheiden hyväksi. Yhdistystoiminta voi olla koko perheen harrastus ?\nYhdistystoimijana voi myös osallistua kansalaisvaikuttamiseen yhdistyksen toiminta-alueella tai laajemmin osallistumalla MLL:n liittokokoukseen yhdistyksen edustajana. Lisäksi MLL:n yhdistykset, piirit ja keskusjärjestö tekevät vaikuttamistyötä yhdessä lapsiystävällisen yhteiskunnan eteen.\nIlmoittaudu mukaan vapaaehtoiseksi!\nsähköpostilla – kuivasjarven.yhdistys@mll.fi tai\ntekstiviestillä numeroon 044 244 8220.\nLämpimästi tervetulo mukaan :)\n© 2021 MLL:n Kuivasjärven yhdistys ry


Kehitysvammainen on henkilö, jolla on vamma ymmärryksen ja käsityksen alueella. Uusien asioiden oppiminen ja käsitteellinen ajattelu ovat kehitysvammaisille ihmisille vaikeampia kuin muille.\nKirkon kehitysvammaistyön lähtökohtana on kehitysvammaisen kunnioittaminen ja hänen erilaisuutensa huomioon ottaminen seurakuntatyössä. Kehitysvammaisia tuetaan niin, että he voivat olla osallisina ja osallistua seurakunnan toimintaan. Seurakunnissa tehtävässä kehitysvammatyössä toimitaan yhdessä kehitysvammaisten, heidän vanhempiensa ja muiden heidän läheistensä kanssa.\nKehitysvammaistyö on jaettu maassamme erityishuoltopiireihin. Niiden alueilla kirkon työtä kehitysvammaisten parissa tekevät seurakuntien palkkaamat papit ja diakoniatyöntekijät. Seurakunnissa työ on liitetty osaksi muuta seurakuntatyötä, jonkun viranhaltijan vastuualueeseen. Kehitysvammaistyön pappi on ev.lut. kirkon työntekijä, pappi.\nKehitysvammaistyön papin koulutus on teologian maisterin tutkinto ja sairaalasielunhoidon ja kehitysvammaistyön erikoistumiskoulutus (60 op), usein työnohjaajan koulutus, joillakin on psykoterapeutin pätevyys. Kehitysvammaistyön diakoniatyöntekijällä on opintoasteinen tai ammattikorkeakoulututkinto. Diakoniatyöntekijän tutkinto on kaksoistutkinto: sairaanhoitaja tai sosionomi amk./sosiaaliohjaaja.\nKehitysvammaistyön pappeja on Suomessa 20, Vammaistyössä on 1 pappi, Päätoimisia kehitysvammaistyön diakoniatyöntekijöitä on 12. Kaikkiaan vammaistyötä tekee n. 200 diakoniatyöntekijää, jollakin nimetyllä prosenttiosuudella työstään. Kirkossa työskentelee myös yhteensä 20 päätoimista näkövammaistyön diakoniatyöntekijää ja viittomakielisen työntekijää. Kirkon kehitysvammaistyöntekijä on kehitysvammaisen ja hänen perheensä keskustelukumppani, sielunhoitaja, työpaikkapappi ja työnohjaaja, hengellisten ja eettisten asioiden asiantuntija, henkinen ja hengellinen tuki arjen kriisitilanteissa esim. kuolemantapauksissa ja saavutettavuuden asiantuntija omalla työalueellaan.\nKehitysvammaisten omilla rippikouluilla on seurakuntatyössä pitkä perinne. Erityisrippikoulu 1 on suunnattu lievästi ja keskivaikeasti kehitysvammaisille nuorille. Erityisrippikoulu 2 järjestetään vaikeimmin kehitysvammaisille nuorille. Rippikoulusuunnitelma 2001 kattaa kaikki kastetut nuoret. Jokainen nuori voi käydä rippikoulun joko yksityisrippikouluna, pienryhmärippikouluna tai leiririppikouluna. Rippikoulu räätälöidään aina jokaisen yksittäisen nuoren tarpeiden mukaisesti. Kaikki voivat käydä rippikoulun, mutta esimerkiksi rippikoulu leirimuotoisena ei ole kaikille mahdollinen.\nHartaudet asumisyksiköissä ja toimintakeskuksissa, Jumalanpalvelukset ja kirkolliset toimitukset, erityisrippikoulu, sielunhoito, työnohjaus, henkilökohtaiset keskustelut, koulutus, ryhmät, leirit, tapahtumat, palveluohjaus sekä verkosto-ja vaikuttamistyö ovat kirkon kehitysvammaistyötä.\nKirkon kehitysvammaistyö on alkanut diakonialaitoksissa. Yhteiskunnassa on siirrytty kehitysvammaisten laitospainotteisesta työstä avohoitoon. Työn painopisteen muuttuminen on tuonut seurakunnille uusia haasteita toimia niin, että kirkko olisi kaikille avoin kirkko.


Sony Ericsson Kurara – MobiiliBlogi\n24.11.2009 Kirjoittanut admin\nMobile-Reviewn perustaja Eldar Murtazin on jälleen tehnyt esikatsausartikkelin puhelimeen, jota ei ole vielä edes virallisesti esitelty. Tällä kertaa Murtazin käsittelyssä on Sony Ericssonin tuleva Symbian-pohjainen kosketusnäyttöpuhelin, joka tottelee koodinimeä Kurara. Uutuus tulee jatkamaan hyvin pitkälti Sation jalanjäljissä sillä erotuksella, että se keskittyy erityisesti videokuvausominaisuuksiin. Kurara kykenee kuvaamaan 720p-tason videokuvaa, kun Sation 12,1 megapikselin kameralla pystyy tallentamaan liikkuvaa kuvaa vain VGA-tarkkuudella.\nAiempien huhujen mukaan Kuraran ominaisuuksiin kuuluvat 3,2 tuuman kosketusnäyttö, 8,1 megapikselin automaattitarkenteinen kamera, WiFi, DNLA, HSDPA, HSUPA, GPS ja microSD-muistikorttipaikka. Laitteen sisällä jyrrää 600 megahertsin ARM Cortex A8 -suoritin, PowerVR SGX -grafiikkayksikkö ja 256 MB:tä RAM-muistia. Uutuudesta löytyy lisäksi 3,5 millimetrin kuulokeliitäntä, jonka poissaolo on yksi Sation suurimmista puutteista.\nMobile-Reviewn artikkeli sisältää useita kuvia itse laitteesta sekä käyttöliittymästä. Murtazin mielestä puhelimen menestys riippuu pitkälti sen tulevasta hinnasta, koska markkinoilla Kuraralle on useita kilpailijoita. Se ei tarjoa mitään ihmeellisyyksiä, mutta jos Sony Ericsson saa hinnan tippumaan 300 euron paikkeille, on uutukaisella hyvät mahdollisuudet menestyä. Muussa tapauksessa se tulee jäämään kilpailijoiden varjoon.\nSony Ericsson Kurara tulee näillä näkymin markkinoille vuoden 2010 ensimmäisen neljänneksen aikana.\nSony EricssonEldar Murtazin, Sony Ericsson Kurara\nHiljattain MobiiliBlogissakin uutisoidusta Sony Ericsson Kurara -koodinimellisestä älypuhelimesta on levinnyt verkkoon uutta tietoa ja ensimmäiset kuvat. Uutuus tulee olemaan Sation tavoin Symbian-pohjainen älypuhelin, joka tarjoaa suurikokoisen näytön ja paljon megapikseleitä. Kuraran julkistuksen odotetaan tapahtuvan ensi vuoden alussa.\nHyvistä ominaisuuksistaan huolimatta Kurara ei tule tämän hetkisen tiedon valossa vaarantamaan Sation paalupaikkaa Symbian-pohjaisten puhelinten osalta. Puhelimesta odotetaan löytyvän ainakin 3,5 tuuman AMOLED-näyttö, 8,1 megapikselin kamera sekä mahdollisuus tallentaa HD-tason videokuvaa.\nSony Ericsson Satioon verrattuna merkittävimmät erot vaikuttaisivat tällä hetkellä löytyvän kamerasta ja muotoilusta. Satio on varustettu 12,1 megapikselin kameralla ja sen muotoilu on Kuraraan nähden hieman kulmikkaampaa. Uutuusmalli näyttäisi hieman ohuemmalta, johon vaikuttaa ainakin linssinsuojuksen uupuminen.\nJapanilaisruotsalainen Sony Ericsson tulee esittelemään näillä näkymin useita uusia älypuhelimia vuoden 2010 ensimmäisen neljänneksen aikana. Odotettavissa on Androidiin ja Symbianiin pohjautuvia laitteita. Windows Mobile tulee arvioiden mukaan jäämään pois yhtiön mallistosta.\nSony Ericssoniin liitetyt huhut ovat viime viikkoina koostuneet pitkälti Android-pohjaisesta Rachaelista, joka on tietenkin ymmärrettävää lähestyvän julkaisun ja mielenkiintoisten ominaisuuksien johdosta. Se ei tule näillä näkymin kuitenkaan olemaan ainut lähitulevaisuudessa siintävä uusi älypuhelin, sillä vihjeiden mukaan Sony Ericsson suunnittelee julkaisevansa ensi vuoden alkupuolella Sation rinnalle toisen Symbian-käyttöjärjestelmään perustuvan puhelimen.\nTulevasta uutuudesta tiedetään vielä vähän. Sen arvellaan mukailevan Satioa, mutta sijoittuvan ominaisuuksiltaan ja näin ollen luultavasti myös hinnaltaan sitä alempaan kategoriaan. Tällä hetkellä varmana tietona pidetään lähinnä sitä, että Sation 12 megapikselin kameran sijaan Kurara-koodinimellä kulkevasta puhelimesta löytyy kahdeksan megapikselin kenno. Laite tulee perustumaan kosketusnäyttöön, jonka kokoa ei vielä tässä vaiheessa kuitenkaan tiedetä.\nMatkapuhelinmarkkinoilla viime aikoina huonosti menestyneen Sony Ericssonin on spekuloitu keskittävänsä voimavaransa tulevissa älypuhelimissaan Google Androidiin ja Symbianiin. Luotettavana lähteenä tunnettu Mobile-Review-verkkosivuston perustaja Eldar Murtazin vihjasi asiasta syyskuussa ja ennusti samalla Sony Ericssonin esittelevän ensi vuonna noin kahdeksan edellä mainittuihin alustoihin perustuvaa puhelinta. Kurara tukisi osaltaan tätä väitettä.\nHuhujen mukaan Sony Ericsson Kurara tekee ensiesiintymisensä vuoden 2010 Mobile World Congress -tapahtumassa Barcelonassa. Satio esiteltiin tämän vuoden MWC-tapahtumassa, mutta tuolloin puhelin tunnettiin vielä nimellä Idou.


Potemkinin kylät vai todellista kaupunkia? – Penan blogi\n1.12.2014 klo 16:27\nKollega Reetta Putkosen mies Jussi Putkonen Ylestä haastatteli minua tästä bulevardisoinnista viime vuoden puolella. Ja kun nyt näin jälkeenpäin kuunneltuna ulos tullut teksti vaikutti yllättävän myönteiseltä, niin panenpa linkin tuohon: https://soundcloud.com/pentti-murole. Mutta ei se nyt tuolla myönteisyydellä selväksi tullut. Ryhdynpä siis kriittiseksi.\nAinoa todella selkeä korrelaation vallitsee asunnon hinnan ja sijainnin välillä. Mitä kauempana keskustasta ollaan sitä kohtuullisemman hintaisia asunnot ovat. Sama pätee asuntovuokriin, oheinen kuva kertoo Helsingin seudun kovan rahan asuntojen hinnoista suhteessa etäisyyteen keskustasta.


2 Teräsrakenne Vuosikerta Julkaisija Pääkirjoitus Nyt suomalaista yhteistyötä vasta tarvitaankin 2 Markku Leino Foorumi Globalisaatioon vastataan kehittymällä 3 Artikkelit Opinmäen rakentamisessa ovat nopat kohdallaan 4 Ikaalisiin tavallista monipuolisempi portti 10 Koulurakentamista Alexandre Dumas in hengessä 14 Manchester terästäytyy 2000-luvulle 19 Hämeenlinnassa tehdään kansainväliset vaateet täyttävä halli 22 Projektit Kehäradan Aviapoliksen tunneliaseman kuilurakennukset 26 Kehärata, Leinelän asema, Vantaa 30 Jepuan hyötyvoimalaitos, Uusikaarlepyy 34 Vuores-talo, 1. vaihe, Tampere 38 Ajankohtaista Ohutlevykattoasentajia aletaan sertifioida 41 Pinnoitettujen teräsohutlevyjen käyttöikäsuunnittelu 42 Panostuksia tulevaisuuden osaamiseen 44 Universaalit standardi-hitsausohjepaketit konepajoihin ja työmaille 45 Vielä on aikaa pistää asiat kuntoon ennen heinäkuun alkua 46 Viimeinen sana Onko metalliyritysten musta tiistai? 47 Petri Toikka, erikoissuunnittelija, Lappeenrannan teknillinen yliopisto Kansi: Aviapoliksen tunneliaseman kuilurakennukset, kuva: Pekka Vuola Julkaisija ja kustantaja Unioninkatu 14 PL 381, Helsinki puh (vaihde) fax Toimitus Päätoimittaja Markku Leino Projektitoimitus, ulkoasu Pekka Vuola puh Artikkelitoimitus Arto Rautio Johanna Paasikangas-Tella LFC Group puh Toimitusaineisto Lehden tilaukset puh irtonumero 15,00 1/1 vsk 49 4 numeroa/vuosi Ilmoitukset puh Kirjapaino Forssa Print, Forssa 2014 Lehden painos kpl Aikakauslehtien liiton jäsen ISSN Teräsrakenne\n3 Artikkelit Ikaalisiin tavallista monipuolisempi portti Sisältäni portin löysin melkein huomaamattoman. Kun sen läpi hiljaa nousen, näen toisin maailman, lauloi Pekka Streng yhdessä 1970-luvun helmenä tunnetussa laulussaan. Ikaalisissa on nyt myös Portti, mutta sitä on vaikea olla huomaamatta 3-tietä ajaessaan. Sen läpi kulkiessaan voisi silti nähdä toisin maailman, sillä mm. alueen uusi kauppakeskus monipuolistaa ja laajentaa merkittävästi seutukunnan palvelutarjontaa. Keskus rakennettiin vahvasti teräsmiesten osaamiseen tukeutuen. Kuva 1:Kaareva julkisivu luo oman jännän lisänsä kauppakeskuksen ilmeeseen kolmostieltä päin katsottuna. 1. Kuva 2: Kimmo Ruokomäki uskoo taustalla näkyvän Ikaalisten Portin Kauppakeskus Kompin sisäänkäynnin ovien aukeavan vilkkaasti, kun keskus avaa ovensa maaliskuussa Keskukseen on useita sisäänkäyntejä. Kuva on tammikuulta, kun sisäpuoliset työt etenkin olivat vielä kesken. Ikaalisten Portti on kaupungille tärkeä palveluiden ja työpaikkojen tarjoaja. Ajatus Ikaalisten keskustan kupeeseen kolmostien varteen tehtävästä kauppakeskuksesta sai vauhtia, kun Castorcon Finland ja Ikaalisten kaupunki sopivat hankkeen toteuttamisesta. Liki m 2 kauppakeskus, jossa liiketilojen osuus on noin 8000 m 2, avataan maaliskuussa 2014 samoihin aikoihin tämän lehden ilmestymisen kanssa. - Castor Construction perustettiin vuonna 2007 Latviassa ja on toiminut pääosin Baltian maissa. Ikaalisten Portti Oy:n omistama kauppakeskus, jonka markkinointinimeksi tulee Komppi, on toinen rakennushankkeemme Suomessa. Yhtiön ideana on toimia ennen kaikkea kiinteistökehityksessä, missä tämäntapainen yhteistoiminta kuin tässä kaupungin kanssa on tietysti tärkeää. Haemme projekteja kehitettäväksi ja toteutettavaksi. Ainakaan toistaiseksi emme ole mukana pelkästään rakentamista sisältävissä hankkeissa, esittelee pitkään Baltiassa ja Venäjällä suomalaisten rakennusliikkeiden palveluksessa toiminut ja vuonna 2008 Castor Constructioniin siirtynyt projektikehitysjohtaja Kimmo Ruokomäki. - Ikaalisten kaupungilla oli hankkeen oikeudet ja suunnitelmat, kun tulimme mukaan sitouttamaan vuokralaiset ja järjestämään rahoituksen sekä tietysti kokoamaan tekijät rakennushankkeelle. Jatkoimme kehittämistä AIHIO Arkkitehtien Maija Tepon tekemien suunnitelmien mukaan. Päärakennesuunnittelijaksi kiinnitimme A-Insinöörit ja lähdimme viemään hanketta eteenpäin. Toimimme hankkeessa sekä yhtenä sijoittajana, rakennuttajana että KVR-urakalla rakentamisesta vastaavana pääurakoitsijana. Kun sovimme Ruukin kanssa rungon toimittamisesta tuoteosakauppana, tuli hankkeeseen mukaan runkosuunnittelijana SS-Teracon Oy. Ruukki toimittaa myös julkisivun energiapanelit ja vastaa suunnittelusta ja toteutuksesta senkin osalta, Ruokomäki kertoo. Elävöittää Ikaalisten palvelutarjontaa Kauppakeskushankkeeseen liittyy myös mittava Ikaalisten kaupungin tekemä panostus alueen liikennejärjestelyihin. Kolmostieltä tulevalle tielle on tehty mm. liikenneympyröitä, jotta liikennevirta keskustaan ja kolmostien varren eri kaupallisiin palveluihin sujuisi mahdollisimman turvallisesti ja mutkattomasti. Ikaalisten Portti on Ikaalisten kaupungille tärkeä keskustan piristäjä. Vanha Ikaalisten kauppalan keskusta on syrjässä kolmostiestä ja uusi valtatien varren kauppakeskus tuo mukanaan runsaasti uusia palveluita sekä alueen asukkaille, tuhansille mökkiläisille että mm. Ikaalisten kylpylän asiakkaille. Ihan keskuksen lähelle on tulossa mm. venesatama sekä laituri, johon on säännöllinen reittiyhteys kylpylästä. Ideana on tietysti myös napata asiakasvirtaa kolmostietä kulkevista. - Hankkeessa päivittäistavarakaupan ankkureina toimivat Kesko ja Tokmanni. Niiden tarjontaa täydentävät erikoisliikkeet, pikaruokaketjut sekä ravintolamaailma, jonka us Kuva 3: Ikaalisten portin Kauppakeskus Komppi palvelee sekä ikaalislaisia, kolmostien kulkijoita että veneellä tai vuorolaivalla läheiseen satamaan tulevia asiakkaita. Alueen vetovoimaa lisää, että sinne on jo noussut myös muuta uutta kaupallista palvelutarjontaa. 10 Teräsrakenne\n4 kon erottuvan myönteisesti verrattaessa sitä tavanomaiseen pääteiden varsien tarjontaan. Kun rakennuksessa on parikymmentä vuokralaista ja niillä jokaisella on oma ajatus liiketilastaan ja sen designistä, rakenteiden ja rakennuksen pitää tietysti tukea toimintaa hyvin vahvasti. Teräsrunko ja pitkät jännevälit toimivat tässä erinomaisesti, Kimmo Ruokomäki kertoo. Teräs osoittautui selvästi parhaaksi Rakennustyöt Ikaalisten tontilla alkoivat jo elokuussa 2012 mittavilla maanrakennus- ja valmistelutöillä. Tontilla oli korkeuseroa noin kuusi metriä ja maanvaihtoja on pitänyt tehdä noin m 3. Lisäksi osassa tonttia on louhittu kalliota. Niinpä osa rakennuksesta on maanvaraista ja osa paalujen päällä. Pohja- ja perustustyöt saatiin valmiiksi vasta huhtikuussa 2013, jolloin päästiin sitten varsinaiseen talonrakennukseen. - Kun A-Insinöörit sai suunnitelmat urakkakilpailuvaiheeseen, teimme kyselyt eri materiaaleilla. Oli heti selvää, että puu ja betoni eivät olleet tässä kilpailukykyisiä. Hanketta, joka on tyypillinen yksikerrosrakenne, vietiin eteenpäin niin, että rakennuksessa on teräsrunko ja pelti-villa-pelti elementeistä tehty julkisivu. Tämä on kustannustehokkain ratkaisu, johon sitten oli hyvä tehdä katon kantava profiilipelti ja bitumikermikate päälle vaaditussa aikataulussa. Samaten tässä saatettiin ottaa hyvin huomioon optio laajentaa keskusta tulevaisuudessa noin puolella nykyisestä, Kimmo Ruokomäki tiivistää hankintavaiheen pohdinnat. - Katutason tilojen lisäksi rakennuksessa on kellari, jossa on väestönsuoja-sosiaalitilat, ja osin katolle tehty IV-konehuone. Tekniikan vedot viedään teräsristikoiden sisällä, millä päästään matalampaan rakennuskorkeuteen kuin muilla materiaaleilla. Samaten olemme voineet pitää pilarien määrän mahdollisimman pienenä, mikä tuo muuntojoustavuutta. Ruukin ratkaisun ansiosta voimme toteuttaa kokonaisuuden ilman raskasta palosuojausta. Ruukillahan on sertifikaatti rungon sprinklaukseen perustuvasta palosuojaustoteutuksesta. Sertifikaatti lisäsi osaltaan teräsrungon kilpailukykyä, Ruokomäki summaa. - Ruukin etuna on myös heidän energiapaneleillaan oleva tiiveyssertifikaatti. Sen avulla saatettiin katsoa suunnitteluvaiheessa kokonaisuutta esimerkiksi yläpohjan lämmöneristyksen osalta niin, että toteutuksen lopputulos on taloudellisesti mahdollisimman järkevä. Sertifikaatin ansiosta Ruukin julkisivun tiiveyttä ei tarvitse todentaa viranomaisten mittauksin, Ruokomäki toteaa. - Ison tuoteosakauppakokonaisuuden valitsimme mm. sen takia, että rungon, julkisivun ja katon muodostama kokonaisuus tulee mahdollisimman hyvin ja järkevästi tehdyksi, kun sen suunnittelun ja toteutuksen vastuu on yhdellä toimijalla. Rungon, seinien ja katon tekemisen koordinointi, esimerkiksi erilaisten liitosten detaljit, on ollut tässä Ruukin vastuulla. Ruukin etu on myös se, että se tekee itse Kuva 4: Tästä sisäänkäynnistä vasemmalle aukeavat Tokmannin tilat. Oman lisänsä rakentamiseen toi Tokmannin halu myydä mm. kemikaaleja. Se kun pitää ottaa rakenteissa huomioon, kun palavia nesteitä ei voi pitää tavallisissa kaupan tiloissa. Kuva 5: Sisäpuolella on vähän tilan käyttöä rajoittavia pilareita. Talotekniikan vedot kulkevat ristikoiden välissä. Palosuojaus tapahtuu sprinklaamalla. Osaan ristikoista on kiinnitetty mahdollisen savun ohjaamiseen liittyviä elementtejä. Kuva 6: IV-konehuone on vasemmalla lasikatteen vieressä. IV-konehuoneen alla on liiketilaa. Lasikate tuo valoa keskuskäytävän keskellä ja täydentää lasiseinistä, ovista ja ikkunoista tulevan luonnonvalon määrää. Kuva 7: Sisäviimeistelyssä näkyvät vuokralaisten toiveet. Keskon tiloissa on erilainen lattiapinnoite kuin keskuskäytävällä tai esimerkiksi Tokmannin tiloissa. Samoin värimaailmat ja sisäpinnoitteet vaihtelevat liiketiloissa kunkin toimijan brändin mukaisesti. Teräsrakenne\n5 pääosan toimituksistaan. Toki katon villat, bitumikermi, savunpoistopellit, keskuskäytävän lasikate ja kattoikkunat tulevat muualta, mutta nekin siis kuuluvat Ruukin vastuulla olevaan kokonaisuuteen. Omalla väellämme on näin paremmin aikaa paneutua mm. vuokralaisten toiveiden ja tarpeiden hoitamiseen, Ruokomäki jatkaa. Castorconilla on työmaalla projektinvetäjänä Jari Luoma ja projekti-insinöörinä Juha Salonen. Muut tekijät on kilpailutettu. Paristakymmenestä alihankkijasta iso osa on paikallisia toimijoita. Myymäläväliseinä ja sprinklaus on myös tilattu tuoteosakauppana, muut työt on ostettu aliurakoina. Sprinklauksen kohteeseen on toteuttanut Firecon Oy tietäen Ruukin sertifikaatin sprinklaukselle asettamat vaatimukset. Arkkitehdin ideat muutettiin teräsrakenteiksi SS-Teraconin Seppo Salo tuli Ikaalisten Porttiin Ruukin runkosuunnittelijana. Salo kertoo oman tiiminsä, jossa Eija Sirén on mallintanut kaikki rakenteet Teklalla sekä konepajaa että työmaata varten, työn lähteneen puhtaasti arkkitehdin ajatuksista. Yksi mielenkiintoinen osa työssä oli kolmostien puoleinen kaareva seinä. Kaareva julkisivu tuo tietysti omat lisävaateensa rungolle, kun jokainen ristikko ja pilari pitää tehdä pikkuisen erilaiseksi kuin naapurinsa. Toinen lisätyötä teettänyt asia ovat mainosripustusten rungot, jotka elivät hankkeen edetessä ja tarpeiden muuttuessa. Kolmas haaste liittyi rakennuksen sisäpuolelle tehtyyn huoltoportaaseen, jonka sovittaminen rakenteeseen vaati pohtimista. - Kaareva seinä on tehty niin, että pilarit kiertyvät pikkuisen seinän mukaan koko ajan. Ylhäällä on sideputki, johon kantava profiilipelti kiinnitettiin, ja julkisivuelementit ovat kiinni suoraan pilareissa. Kaareva seinä ja arkkitehdin värikieli luovat keskukseen oman kivan lisänsä näyttävyyttä, Seppo Salo arvioi. - Erikoista Ikaalisten Portissa on rakennuksen keskellä oleva iso IV-konehuone, joka on osin kattolinjan alapuolella ja nousee osin katon yläpuolelle. IV-konehuoneen kohdalla primääriristikko on noin 5 metriä korkea ja 18 metriä pitkä. IV-konehuoneen ontelolaatat on tehty 17 metrin jänneväleillä, minkä takia onteloiden paksuus on 500 mm. Laatat on asennettu ristikoiden alapaarteina sillä kohtaa toimivien WQ-palkkien varaan. Tämän rakennusmassan viereen on tehty vino lasikate kauppakäytävän kohdalle tuomaan luonnonvaloa käytävän keskiosaan valolyhtymäisenä elementtinä, mikä toi myös oman lisänsä työhömme, Seppo Salo kertoo. Rakennuksen jännevälit ovat pitkät. Pilarijaot ovat keskimäärin 18 X 23 metriä, mutta IV-konehuoneen kohdalla pilareita on tiheämmin. Ulkoseinällä pilarijako on 6 metriä. Keskimäärin 23 metrin pituiset sekundääriristikot ovat rakennuksen poikkisuunnassa 6 metrin jaolla. Jokaisen keskipilarin kohdalla on sekundääriristikko ja pilarit muodostavat kehärakenteen, sillä ristikoiden molemmat paarteet on liitetty kiinni pilareihin. Sekundaariristikot eivät ole kuitenkaan jatkuvia. Rakennuksen pituussuunnassa 18 metrin pituiset primääriristikot ovat jatkuvia rakennuksen päästä päähän ja muodostavat samalla kehärakenteen keskipilareiden kanssa. Primääriristikoiden jatkokset on suunniteltu kolmannespisteisiin, jolloin liitosvoimat ovat pienempiä ja paremmin hallittavissa. Teräsrungon jäykistämisessä on kehärakenteiden lisäksi käytetty katto- ja seinäsiteitä. Sekundäärit on tehty harjaristikoiksi veden ohjaamiseksi. Veden poisto on primäärilinjojen kohdalla ja ulkoseinien lähellä. Liiketilat on tehty kevyillä muunneltavilla väliseinillä. Kauppakäytävään päin niissä on metallirunkoiset lasiseinät. Terässuunnittelijalta tuhat kuvaa Kellariin ja katolle menevä porras on erikseen palosuojattu rakenne ulkovaipan sisällä. Seppo Salon mukaan sen kanssa suurin haaste oli portaikon mahduttaminen pieneen tilaan. Palosuojaus on tehty porrashuoneessa normaalisti, muuten rakennuksessa on siis Ruukin sertifikaattiin perustuva ratkaisu, jossa terästen suojaus tukeutuu sprinklaukseen. Kauppakeskuksen pilarit ovat siksi onttoja neliöputkia ja keskilinjalla pyöreitä 406*10 mm, putkia lukuun ottamatta IV-konehuoneen kohtaa, jossa pilareissa on sisällä raudoitus ja betonitäyttö. - IV-konehuoneessa käytetyt pyöreät pi- 12 Teräsrakenne\n6 larit vaativat yläosassaan julkisivun kiinnitystä varten erilliset tukipinnat ja nurkkiin omat lisäratkaisunsa ja se teki tietysti myös lisätöitä meillä verrattuna neliöpilareista tehtyyn rakenteeseen. Saimme Ruukilta julkisivusta hyvät lähtötiedot, joten runko oli kuitenkin helppo suunnitella mm. lasiseinien ja seinäpaneleiden kiinnityksiä varten. Näin kiinnikkeet saatettiin asentaa valmiiksi konepajalla. Silti nelikulmainen rakennus olisi suunniteltu moneen kertaan samassa ajassa kuin tämä yksi kaarevaseinäinen talo, Seppo Salo kertoo. - Konepajaosien määrä oli todella suuri ja teimme sinne kaikkiaan tuhatkunta kuvaa. Ulkopuoliset katokset ja suuri määrä mainoskiinnikkeitä lisäsivät osaltaan työtämme. Toimitus työmaalle tapahtui lohkoittain kolmena eri asennuslohkona, joiden lisäksi IV-konehuone ja ulkopuoliset katokset olivat omat lohkonsa 4 ja 5. Lisäksi päälohkot oli jaettu kaikkiaan 11 osalohkoon. Asennusjärjestys poikkesi lohkojärjestyksestä niin, että työ aloitettiin IV-konehuoneen kohdalta, Eija Siren lisää. - Rungon mitoituksessa on otettu huomioon luonnonkuormien lisäksi tietysti talotekniikan vaikutus. Ripustuskuormavaraus, jonka saimme A-insinööreiltä, on 40 kiloa neliömetrille. IV-konehuoneen lattialle on laskettu hyötykuormaa 8 kn/m 2, Salo jatkaa. ARa 11. Kuva 8: Metallirunkoiset lasiväliseinät on tilattu rungosta ja vaipasta erillisenä ja toimitettu tuoteosakaupalla. Väliseinät on kiinnitetty kantaviin rakenteisiin. IKuva 9: IV-konehuone on osittain kauppakeskuksen sisällä ja nousee osittain sen katon päälle. Vasemmalla näkyvä haalausovi on vesikatteen korkeudella. Kuva 10: Kauppakeskuksen takapuolella tulija näkee vasemmalla olevan ison K-kaupan seinän ja tässä rakentajien autojen taakse pääosin jäävän katetun lastaussillan, joka palvelee suurinta osaa keskuksen liikkeitä. Kuva 11: Rakennesuunnittelijan näkemys Ikaalisten Portin kauppakeskus Kompista. Valokuvat: 1,2,4-10 Arto Rautio, 3 Castorcon Finland Oy, 11 3Dmallikuva SS-Teracon Oy KIINTEISTÖKEHITTÄJÄ JA AKENTAJA SUOMESSA JA ALTTIASSA Teräksistä osaamista Teraconin kolme toimistoa Tampereella, Turussa ja Vaasassa työllistävät 18 kokenutta ammattilaista, joiden erikoisosaamiseen kuuluu niin teräs- kuin betonirakenteidenkin suunnittelu. Palvelemme asiakkaitamme Suomessa, Skandinaviassa ja Venäjällä. Teracon on erikoistunut teräsrakenteisten rakennusten, kuten urheiluhallien, hotellien ja ostoskeskusten, rakenteiden ja runkojen suunnitteluun. Ota yhteyttä ja kerromme lisää palveluistamme! CastorCon Finland Oy Tel: Fax: Niittyrinne 7, ESPOO SS-Teracon Oy Hatanpään valtatie 34 D, Tampere, Finland p Teräsrakenne


K E S Ä P E S Ä ja N A U L A K E I T T O A: Haaveesta totta\nMeidän mökkimme on ikivanha, harmaahirsinen, pikkiriikkinen riihirakennus, jonka kupeesta löytyy nukkumamökki sekä rantasauna. Ihan parasta paikassa on oma rauha, kiireettömyys ja puhdas järvi. Mökillä ei ole sähköjä, vesi tulee kantamalla järvestä ja pihan perällä on huussi. Suurin osan ajasta vietämmekin ulkona, sisällä käydään oikeasti vain nukkumassa.\nKuitenkin jo pidemmän aikaa haaveena on ollut saada hieman lisätilaa. Paikka, johon olisi kiva sateen yllättäessä mennä sisälle ja jossa aikaa voisi viettää myöhemmälle syksyynkin. Nyt nämä haaveet alkavat saada oikeasti tuulta alleen: suunnittelija piirtää piirrustuksia, lupaviranomaiset ja sähköyhtiö tulevat tontille katselmukselle sekä mökin pohjatöiden aikataulustakin on sovittu. Pitkästä haaveiluajasta on kuitenkin nyt tässä suunnitteluvaiheessa etua; mieleen on piirtynyt tarkka kuva siitä, millaiselta meidän oman kesäpesän tulee näyttää ja tuntua sekä mitä oikeasti tarvitsemme ja haluamme.\nHaaveilua ja suunnittelua voi tästä jatkaa eteenpäin vaikka riippukeinussa torkkuen.\nLähettänyt Nina klo 14.54\nAvokadopastaa - parempaa arkiruokaa\n6 + 2 Tapiovaaraa\nTulta ja sähköä ilmassa\nKesäpesä ja naulakeittoa


Millaista valmennustoimintaa vanhemmat urheiluseuralta oikeasti haluaisivat? Kolmen kyselyn tulokset aiheesta\nPosted on October 26, 2013 Written by Mikko Mäntylä 7 Comments\nAikoinaan tuotekehittäjän opintoja tehdessäni minulla oli vakiokevennys koulutusten tauoilla opiskelukavereilleni. Kun luennoitsijat olivat lähes järjestäen aina kertomassa jostain ihmeen “Asiakkaan tarpeista” tai “Etsi ensiksi se polttava ongelma, jonka maksaja haluaisi Sinun ratkaisevan palvelullasi”, niin minulla oli aina sama patenttivastaus näihin höpötyksiin:\n“Meillä urheiluseurapuolella onneksi taitaa olla ainoana alana enää maailmassa sellainen onnellinen tilanne, ettei asiakkaita tarvitse ollenkaan kuunnella. Me vain myymme lajiamme X omasta mielestämme mahdollisimman laadukkaalla tavalla ja se on kuule siinä!”.\nVakavammin asiasta puhuen ei voi kyllä ohittaa urheiluseurojen keskimääräistä tulosta tällä asiakastarpeen usein huomiotta jättävällä toimintamallillamme. Tosiasia kun on lisenssitilastoja tarkasteltaessa, että 13 ja 19 ikävuoden välissä yli 80% harrastajistamme eri lajeissa keskimäärin lopettaa. Kuten businessmaailmassa toimiva ystäväni aikoinaan aiheesta hyvin totesi:\n“Tuollaisilla vanhojen asiakkaiden menettämislukemilla millä tahansa muulla alalla saisivat kaikki kenkää ja joka kvartaali…”\nFiled Under: Palkkiot, Seuratoiminta, Valmennus, Valmentajat, Vanhemmat


Me Naiset – Blogit | Adventurista – 100 syytä rakastaa Japania ja japanilaisia\n4.1.2020 klo 0:03\nJapani. Suosikkipaikkani maailmassa.\nTässä maassa on jotain äärimmäisen koukuttavaa. Jotain niin rakastettavaa, että kolmen kuukauden turistiviisumi ei riitä alkuunkaan.\nHaluan oppia koko ajan lisää Japanista ja japanilaisista.\nListasin alle japanilaisia asioita, joista olen tällä hetkellä erityisen innoissani:\nJokaisella japanilaisella on mukanaan aina pieni pyyhe, joita saa helposti vaikkapa sadan jenin kaupoista. Mikä kätevä tapa onkaan pyyhkiä hiki pois kuumalla, sekä kuivata kädet vessareissun jälkeen omaan pyyhkeeseen.\nLawson, Family mart, 7-Eleven… Japanilaiset kioskit ovat aarteita. Niistä saa kaikkea kauluspaidoista meikkeihin, juomista illallistarpeisiin ja makeisiin. Lisäksi useimmat niistä on auki 24/7.\nKasvissyöjää tämä ei lämmitä, mutta kalanystävälle Japani tarjoilee paljon herkkuja. Valikoima on runsasta ja aina tuoretta. Uusia kalalajeja tulee jatkuvasti vastaan.\nKiitoksia jaellaan joka puolella. Kumartaminen kuuluu myös hyvään tapaan. Joistakin turisteista tämä jatkuva kiitollisuuden osoittaminen voi olla vaivaannuttavaa, mutta Japanissa ei voi koskaan sanoa liikaa ”arigato”.\nLämmitetty reunus, taustamelu ja erilaiset pesutoiminnot. Miksi älypytyt eivät ole yleistyneet Suomessa?\nKyllä, japanilaiset räpläävät kännyköitään paljon, mutta niihin ei puhuta esimerkiksi julkisissa kulkuneuvoissa – ei ainakaan kovaan ääneen. Soitto- ja viestiääniä kuuluu harvoin.\nKirsikkapuiden kukinta keväällä on ihan oma maailmansa. Ehkä kaunein asia Japanissa.\nJapanilaiset pubi-tyyppiset ravintolat tarjoavat maukkaita aterioita ja ovat mainioita paikkoja tavata ystäviä. Niissä voi käydä haukkaamassa jotain hyvää ruokaa ja juomaa omassakin seurassa. Tunnelmallisiin ravintoloihin tullaan yleensä nauttimaan alkoholia, mutta japanilaiseen kulttuuriin kuuluu, että alkoholin kanssa nautitaan aina ruokaakin.\nJoulun aikaan japanilaisten kaupunkien valaistus muuttuu runsaaksi. Lamppujen määrässä ei säästellä ja monet kausivalot ovat päällä helmikuuhun saakka.\nJapanilaisissa joulumarkkinoissa on vähän kaikkea kaikille: eurooppalaista tunnelmaa, ruokia ympäri maailman ja japanilaista kulttuuria.\nJapanilaisten käsiala on sekin kaunista ja selkeää. Yksi syy tähän löytyy varmasti kalligrafiasta.\nJapanilaiset ruokaseurueet ovat äänekkäitä, etenkin izakayoissa. Mutta mussutusääniä ei tarvitse täällä juurikaan sietää. Kukaan ei nauti eväitään esimerkiksi julkisissa kulkuvälineissä. Japanilaiset pureskelevat muutenkin ruokansa hiljaisesti; ainoastaan ramen-keittoa hörpitään äänekkäästi.\nJapanilainen ruoka ja ulkonäkö\nOnko missään kauniimpia annoksia? Kauneus on todellakin ”puoli ruokaa”, ja siihen kuuluu niin raaka-aineiden asettelu, koristelu kuin söpöt astiat.\nMonessa paikassa kaupan ovista ei pääse livahtamaan ilman, että kuulisi irasshaimase-tervehdyksen. Työntekijät toivottavat asiakkaan tervetulleeksi tällä kohteliaalla kutsulla.\nVain parhaat yksilöt pääsevät myyntiin. Jokaiselle kaudelle on oma sesonkihedelmänsä, ja valikoimissa on paljon japanilaisia erikoisuuksia.\nSitrushedelmät ja persimonit\nErityisesti nämä hedelmät ovat superherkullisia (ja hinnat yllättävän kalliita, mutta hedelmiä nautitaan Japanissa tavallisesti luksusherkkuina).\nLöytyykö maailmasta parempaa juomaa kuin japanilainen vihreä tee? Sillä saattaa olla myös terveysvaikutuksia ja se voi olla syy jopa japanilaisten pitkäikäisyyteen.\nJapanilainen matcha, jauhettu vihreä tee, on yksi arvokkaimmista teejuomista. Vihreän teejauheen suosio on kasvanut viime vuosina ja sitä tuotetaan muuallakin maailmassa, mutta vain Japanissa tuotettua voidaan kutsua matchaksi.\nMatchan ja vihreän teen kanssa nautitaan usein pieni teemakeinen, wagashi. Se on yleensä niin kaunis, ettei sitä malttaisi syödä lainkaan. Osa wagasheista on tuoreita, vähän kosteita. Osa puolestaan on kuivempia, mutta silti niin herkullisia.\nRauhoittava, kunnioittava ja rikas teekulttuuri on yksi helpoimmista tavoista tutustua japanilaisuuteen. Teeseremonioita löytää helposti vaikkapa japanilaisten puutarhojen teehuoneista.\nTeekaupoissa opastetaan mielellään paikallisen teen saloihin jopa pienissäkin kylissä.\nKatukuvassa on paljon kahviloita, niin perinteisiä kuin teemakahviloita. Esimerkiksi lemmikki-, elokuva- ja sisäkkökahvilat vetävät paljon turisteja, mutta niissä viihtyvät myös paikalliset. Kahvilakulttuuri on äärimmäisen monipuolista ja viihdyttävää Japanissa.\nRuoka- ja kahvilatapoihin kuuluu yleensä käsien pyyhkiminen kosteaan pyyhkeeseen, jonka tarjoilija tuo tai joka löytyy jo valmiiksi pöydästä. Parhaimmissa paikoissa pyyhe on froteeta; kesällä se viilentää ja talvella se voi olla ihanan lämmin.\nJapanilaiset rakastavat persoonallisuustestejä sekä niiden ennustuksia, ja se on erittäin viihdyttävää puuhaa. Temppeleissä ja pyhäköissäkin voi ostaa itselleen pienen ennustuksen.\nOletko A-, B-, AB- vai O-ryhmää?\nVeriryhmä voi paljastaa jotain tärkeää luonteesta, uskoo moni japanilainen. Myönnän, että aluksi se kuulosti minusta hassulta. Mutta sittemmin olen tutustunut asiaan, ja ehkäpä siinä onkin jotain perää? Lisää aiheesta täällä.\nJoka puolella on erittäin puhdasta. Roskia ja graffiteja ei näy juurikaan ympärillä. Vapaaehtoiset putsaavat kaupunginosia ja rantoja. Yritykset pitävät huolta julkisivuaan siivoamalla. Kaduilla voisi helposti kävellä paljain jaloin, koska niitä pidetään niin siisteinä.\nJa mikä parasta yleisessä puhtaudessa: julkiset vessat ovat myös äärimmäisen siistejä. Niissä on desinfioimisaine pytynreunukselle ja vessapaperi ei ole koskaan loppu.\nKolikkoja ei tarvitse kaivella eikä tiskille huudella, että pääsee vessaan Japanissa. Jopa kioskeissa voi käydä vessassa – ilmaiseksi.\nIhanin koirarotu koskaan! Japanista.\nVaikka shiba inut ovat itsepäisiä ja itsenäisiä, ovat ne myös veikeitä ja uskollisia sekä niin omalaatuisia, että lienevätkö koiria ollenkaan?\nJapanissa ujommankin on helppo laulaa pienessä karaokekopissa. Karaokehuoneet ovat loistavia paikkoja hauskanpitoon ystävien kanssa. Niitä voi vuokrata myös opiskelemiseen – ja välillä rentoutua laulamalla.\nJotkut jopa vuokraavat karaokekopin aamuyöstä, jos viimeinen juna on jo mennyt ja seuraavaan on useita tunteja. Se tulee halvemmaksi kuin taksin ottaminen.\nJapanissa ei saa huonoa palvelua. Ravintoloissa, kaupoissa ja hotelleissa asiakas on kuin jumala.\nTaksit ovat niin siistejä ja luotettavia. Tippiä ei tarvitse antaa.\nKuljettajilla on valkoiset hanskat ja taksit on vuorattu söpöillä, valkoisilla pitsikankailla. Joulun aikaan liikenteessä näkyy jopa joulukoristeisia takseja.\nViherkeitaat ovien edessä ovat valloittavia. Tavallisen talon portailla saattaa olla kymmeniä eri viherkasveja sekä värikkäitä kukkia.\nJapanilaisissa kirjakaupoissa kukaan ei hätistele pois, vaikka seisoisi hyllyn edessä lukemassa kirjaa tai lehteä pidempään. Sama ilmiö näkyy kioskeilla, joissa lehtihyllyjen edessä näkyy aina innokkaita lukijoita.\nValtion tukemissa kielikeskuksissa voi opiskella japanin kieltä (lähes) ilmaiseksi. Kertamaksu on korkeintaan 200 yeniä eli alle kaksi euroa.\nJapanilaiset junat ovat aina aikataulussaan, ellei ole sattunut jokin onnettomuus. Myös japanilaiset itse pitävät kiinni kellonajoista. Tämä on täsmällisten ihmisten maa!\nMaailman kuuluisin järjestelijä, Marie Kondo, on japanilainen. Konmari-metodi pitää huolta paitsi tavaroiden, myös ajatusten organisoimisesta.\nKonmariin kuuluu tavaroiden ja ihmisten kunnioittaminen; vaatteita ei heitetä lattialle. Mutta japanilaisessa arkipäivässä arvostus on läsnä muullakin tavoin. Vanhempia ihmisiä ja opettajia arvostetaan ja heille osoitetaan kunnioitusta eri tavoin.\nRavintoloissa ja kahviloissa on yleensä pienet korit, joihin voi laittaa laukun. Niin laukkua ei tarvitse roikottaa selkänojalla eikä laittaa likaiselle lattialle.\nJapanilaiset rakastavat kekseliäitä makuyhdistelmiä. Siksi karkkihyllystä löytää vaikkapa paukkuvia karkkeja, kirsikkamakeisia ja matchasuklaata.\nKakigori on varsinkin kesähelteellä mainio herkku: se tarkoittaa jäälastuja yleensä siirapilla ja joskus hedelmillä tai makealla papukastikkeella.\nEhkä kenties tunnetuin japanilainen herkku on mochi, riisikakku, jota syödään erityisesti uudenvuoden juhlissa. Siitä on monia versioita ja paljon legendoja.\nSama mochiuutinen toistuu usein vuosittain tammikuussa: japanilainen kansallisherkku tappoi taas ihmisiä. Tahmea riisikakku jää helposti vanhusten ja lasten kurkkuun kiinni, ellei sitä nauti varovasti ja pienen palan kerrallaan.\nJapanilaiset luotijunat ovat mahtavia. Ne kulkevat jopa yli 300 kilometriä tunnissa ja vievät nopeasti kaupungista toiseen.\nTuristit voivat hankkia edullisen Japan Rail -passin, jolla saa matkustaa rautateillä tietyn ajan. Niin kätevää!\nJokaisessa kaupungissa on oma teemakantensa, joka koristaa kaivon päällä. Ja Japanissa voi luottaa siihen, että kaivonkansi on myös paikallaan eikä lipsu alta, toisin kuin minulle kävi vaikkapa Dominikaanisessa tasavallassa.\nJapanissa ei jano yllätä koskaan. Juoma-automaatteja on niin tiheässä. Halvimmillaan sieltä saa juoman 80 yenillä eli noin 0,70 eurolla.\nAlkoholia, tupakkaa, vitamiineja, kalakastiketta! Niitäkin saa automaateista. Myös ruokaa ja pieniä snäksejä voi tilata automaatista, sekä Tokiossa vaikkapa seksileluja.\nMielipiteet lovehotelleista vaihtelevat. Mutta kun asunnot ovat pieniä, ja niissä asuu monta sukupolvea, saattaa rakkaushotelli olla ainoa vaihtoehto lemmenhetkeen. Ne ovat yleensä myös edullisia majapaikkoja, joihin voi mennä turistikin nukkumaan.\nJapanilaiset rakastavat hapatettuja elintarvikkeita. Yksi kuuluisimmista on natto, eli fermentoidut soijapavut. Ruoka jakaa japanilaistenkin mielipiteet: osa ei siedä lainkaan tätä voimakashajuista ruokaa, kun taas osa syö sitä aamupalaksi päivittäin. Kuulun jälkimmäiseen ryhmään; namskis, nattoa!\nOnko japanilaisempaa ruokaa kuin sushi?\nJa sushin kanssa syödään tietenkin myös wasabia, eikö?\nVaikka Japanilla on kalliin maan maine, on Tokion ulkopuolella ulkona syöminen yleisesti ottaen halpaa.\nMissä muualla saa viiden lajin lounaan, sisältäen cappuccinon, 14 eurolla? Tai sushilounaan alle kuudella eurolla?\nTuliaisten antaminen kuuluu japanilaiseen kulttuuriin. Varsinkin loppuvuodesta pienillä lahjoilla osoitetaan kiitollisuutta.\nTärkeää on, että lahja on kääritty kauniisti. Sisältö voi olla jotain hyvinkin pientä, kuten paikallinen herkku tai pieni pyyhe.\nSisätohvelit, temppelitohvelit, ravintolatohvelit… Japanilaiset haluavat pitää sukkansa puhtaina ja jalkansa lämpiminä. Siksi sisällä pidetään tossuja. Yleensä vessassakin on omat tohvelinsa.\nRentouttava ja tasapainottava japanilaishoito, joka vahvistaa kehoa ja antaa sille energiaa parantaa itse itsensä. Kokonaisvaltainen menetelmä, josta jää hyvä mieli.\nMahdollista vain Japanissa: merilevä-tasting. Kuivattu merilevä eli nori on yksi japanilaisen keittiön tärkeimmistä raaka-aineista.\nMyös kosmetiikkateollisuus käyttää merilevää hyödyksi. Kyllä sen makuun tottuu!\nKynsien huollattaminen ja kasvohoidot kuuluvat japanilaisten naisten arkeen. Salonkeja on kaikkialla, ja hinnat ovat hieman Suomen hintoja halvempia. Laatukin on priimaa.\nMiltä kuulostaa kahdeksan viikkoa pysyvät ripsienpidennykset?\nKawaii ei tarkoita pelkästään Hello Kittyä tai ruoka-annoksia. Joka puolella on pieniä söpöjä juttuja. Pehmoisia maskotteja, hempeitä vaatteita ja kauniita yksityiskohtia sisustuksessa. Löytyykö Japanista jotain rumaakin?\nJapanilla on yli 3 000 kilometrin rantaviiva. Meri loistaa useimmissa paikoissa syvän sinisenä tai kirkkaan turkoosina. Hiekka on kaikkea valkoisesta mustaan, ja kalliot upean rouheisia.\nSaarivaltio koostuu tuhansista saarista. Tällä hetkellä Japanissa on noin 6 850 saarta. Lähes 500 saarella on asukkaita.\nEteläisin ja pienin pääsaarista on Okinawa.\nMaan korkein vuori, Fuji, on 3 776 metriä korkea. Se on tulivuori ja samalla pyhä paikka, jossa jokainen japanilainen haluaisi käydä kerran elämässään. Virallinen kiipeilykausi on kesällä.\nPatikointi luonnossa on aina turvallista, kun noudattaa sääntöjä. Metsä- ja muilla poluilla on tarkat ohjeet ja siistit väylät. Moni luontokohde sopii myös liikuntarajoitteisille.\nKuumat lähteet ovat japanilaisten suuri ylpeydenaihe. Talvella niihin mennään lämmittelemään; valittavana on niin sisä- kuin ulkokylpylöitä. Moni kokee, että kylpylävedellä on terveysvaikutuksia.\nNetti on nopea ja yleisten wifispottien määrä on lisääntynyt muutamassa vuodessa älyttömän nopeasti. Lieneekö syynä vuoden 2020 olympialaiset Tokiossa ja kisoihin saapuvien turistien palveleminen?\nMonissa hotelleissa ja jopa airbnb-paikoissa turisteille tarjotaan tasku-wifi, joka on mainio keksintö. Kun wifi kulkee koko ajan mukana, ei tarvitsee metsästää yleisiä wifipaikkoja ja säästää vaikkapa matkakuluissa, kun voi katsoa netistä suorimmat reitit.\nJonot ovat suoria ja hiljaisia – ja niitä on paljon. Metroihin, ravintoloihin, kauppoihin…\nKukaan paikallinen ei etuile jonossa; jos turisti yrittää tehdä niin tai etuilee täysin vahingossa, hänet palautetaan jonoon.\nMissä muualla voi kävellä yksin keskellä suurkaupunkia öisin, ilman että täytyy puristaa laukusta kiinni kaksin käsin tai pitää kamera ja muut arvoesineet visusti piilossa? Toki on fiksua pitää itsestään huolta ja välttää pimeitä katuja, mutta henkilökohtaisesti en ole koskaan pelännyt Japanissa keskellä yötäkään.\nJapanilaiset – taaperosta senioriin – rakastavat teemapuistoja. Tokiossa on valtava Disney-resort. Hello Kittylle on pyhitetty niin ikään useita elämyspuistoja. Myös muumit ja suomalainen metsä on esillä suur-Tokion alueella äskettäin avatussa puistossa.\nKabuki ja noh hurmaavat, vaikka japanin kieltä ei osaisikaan. Tanssiteatterin musiikki sekä visuaalinen anti on niin koukuttavaa pukuineen ja eleineen, että tätä taidemuotoa ei kannata jättää väliin Japanissa.\nJapanilainen taidekollektiivi Teamlab hurmasi vuonna 2018 Helsingissä, kun heillä oli näyttely Amos Rexissä. Tällä hetkellä heillä on useampi näyttely Japanissa ja muita pisteitä ympäri maailmaa. Heidän digitaalinen taide on usein myös osallistuttavaa ja kävijät pääsevät tekemään taidetta itsekin.\nAskelmerkkejä portaissa, juna-asemilla, kauppakeskuksissa. Portaita metroon, kolmannen kerroksen ravintolaan, kellariin… Japanilaiset kävelevät paljon, erityisesti portaita, arkipäivisin ja vapaa-ajalla. Kaikilla asemilla ei ole liukuportaita, vaan tavalliset rappuset vievät maanalaisen uumeniin. Kunto kasvaa kuin huomaamatta tämän hyötyliikunnan ansiosta.\nJapanin tunnetuin koira on ehkä Hachiko. Tuo omistajalleen niin lojaali akita, että sen tarina on päätynyt moniin elokuviinkin.\nKuuluisin Hachiko-patsas sijaitsee Shibuyan asemalla Tokiossa, mutta koiralla on muitakin patsaita Japanissa.\nNukkumisen jalo ja julkinen taito on ihailtavaa. Aamumetrossa näkee enemmän torkkuvia japanilaisia kuin kännykkää selaavia. Sama ilmiö toistuu iltajunissa. Jotenkin he osaavat herätä aina juuri ennen oikeaa pysäkkiä.\nRullattava ja topattu patja tatamimaton päällä sopii erityisesti heille, jotka pitävät kovasta nukkumisalustasta. Päiväksi pedin voi kääräistä rullalle ja laittaa kaappiin, jolloin huone näyttää isommalta. Futon sopii mainiosti myös vieraspediksi.\nNäistä kaupoista löytää kaikkea – noin 0,80 eurolla. Olen aiemmin listannut suosikkini täällä.\nF1-kuljettaja Kimi Räikkönenkin rakastaa japanilaista runoutta; hän on julkaissut oman haikukirjansa. Haikussa on 17 tavua. Tavut jaetaan japanilaisessa haikussa säkeiksi suhteessa 5–7–5. Paikallisissa kouluissa on jopa haikukerhoja, jotka kilpailevat keskenään runoparhaudesta.\nKoska japanilaiset rakastavat kaikkea terveellistä, markkinoidaan monia tuotteita terveysruokana. Esimerkiksi unisuklaa on valloittanut kauppojen hyllyt viime vuosina.\nModernien kauppakeskusten rinnalla japanilaiset tekevät ostoksiaan mielellään myös retromaisilla kauppakaduilla. Etenkin vihannekset, lihat ja hedelmät löytyvät täältä edullisesti, mutta myös vaatteita ja kodintavaroita myydään kauppakujilla.\nVaikka japanilaiset talot näyttävät toisinaan ränsistyneiltä ulkoa päin, on sisällä yleensä aina puhdasta. Pienissä kodeissa on myös vähän tavaraa, mikä helpottaa siivoamista.\nMissään muualla ei ole niin hyvin pidettyjä roskakatoksia kuin Japanissa. Niissä roskapussit ovat siistissä rivissä – mikä melkein lähentelee omaa taidemuotoaan. Roskat kerätään niin usein, ettei niistä ehdi syntyä hajuakaan.\nJapanilainen kosmetiikka on ihan parasta. Edullista ja toimivaa! Suosikkituotteiden top 10 -listaltani löytyy jopa alle euron tuotteita.\nJos jokin meikki- tai hygieniatuote on saatava heti, ei tarvitse mennä verkkokauppaan ja odottaa tilausta päiviä. Pienimmissäkin kaupungeissa on kosmetiikkakauppoja, jotka ovat auki yömyöhään.\nSateisenakin päivänä taivas näyttäytyy kirkkaampana Japanissa kuin Suomessa.\nPuhumattakaan auringonvalosta, joka herättää talvisenakin aamuna sata kertaa tehokkaammin kuin mikään kirkasvalolamppu.\nYksinkertaiseen tekemiseen ei tarvita muuta kuin pala paperia – ja tietenkin suuri annos kärsivällisyyttä, näkemystä ja ketteryyttäkin. Origamien tekeminen oli Japanissa ensimmäiseksi munkkien ja eliitin hupia. Kun paperin käyttö yleistyi, origameja nähtiin seremonioissa ja siitä tuli jopa opetusväline. Yleisesti uskotaan, että origamin tekeminen kehittää motorisia ja henkisiä taitoja.\nKauppakeskuksissa, asemilla… laukun saa helposti säilöön Japanissa, kun sitä ei halua kantaa mukana.\nTerveys on tärkeää! On myös toisen kunnioitusta pitää maskia kasvoilla, kun flunssa on päällä tai se uhkaa tulla.\nKauneudenhoitoon liittyvät kasvomaskit ovat myös loistava keksintö. Kun paperinaamion laittaa kasvoille, on se kuin lupaus kymmenen minuutin rentoutumishetkestä.\nSamalla kasvot saavat hoitoa ja olo on kuin spassa, mutta kotona.\nKukkia siellä, kukkia täällä. Japanissa on kukkia kaikkialla ja kaiken aikaa. Fukuokakin markkinoi aluetta ”kukkien kaupunkina”.\nKaikki ottavat kuvia ja kaikkialla. Ravintolassa, kadulla, bileissä ja jopa valokuva-automaateissa voi ottaa kaverikuvan. Selfieiden nappaaminen kuuluu arkeen ja juhlaan.\nRuokailuhetkeä kunnioitetaan itadakimasu-tervehdyksellä, jonka voi ymmärtää kevyesti ”hyvää ruokahalua” -toivotukseksi. Sanonnalla on kuitenkin juuret buddhalaisuudessa, jossa kunnioitetaan kaikkea ruokailuun liittyvää: ruoan tuottajia, eläimiä ja kokkeja. Moni laittaa kädet yhteen ja jopa kumartaa kevyesti itadakimasun aikana.\nJapanissa ruoka tarjoillaan usein monilta eri lautasilta ja kulhoilta, joissa yksittäiset maut pääsevät oikeuksiinsa. Ruokailu tarkoittaa yleensä vatsan täyttämistä noin 80-prosenttisesti; mahalle annetaan tilaa hengittää ja kylläinen tunne jää miellyttäväksi – ei liian täysinäiseksi.\nKaiseki tarjoilee maailman kauneimman aterian.\nKirkas sateenvarjo on japanilaisten suosituin asuste. Kaupoista löytyy sille omat telineet ja jopa suojapussit. Kukaan ei varasta toisen varjoa ja sen voi jättää kioskin eteen asioinnin ajaksi.\nJapanissa ei tule koskaan tylsää. Tekemistä on jokaisen kukkaroon ja makuun.\nJapaniko on kallis matkailumaa? Ei ole!\nMoni turisti yllättyy Japanin hinnoista. Halvinta on matkustaa sesonkien ulkopuolella, kuten vaikkapa myöhään syksyllä.\nEn kyllästy koskaan temppeli- ja pyhäkkövierailuihin Japanissa. Niin kaunista, rauhallista ja tasa-arvoista!\nSyksyn värit loistavat Japanissa hurmaavana loppuvuodesta. Niistä otetaan kaikki irti ja samaan aikaan järjestetään monia valotapahtumia, jotka korostavat ruskan sävyjä.\nKuten tämän postauksen kuvistakin näkee, japanilaiset puutarhat ovat äärimmäisen viehättäviä. Niissä voi ihailla luontoa sekä nauttia yleensä teehetkestä.\nParasta on niiden rauhoittava tunnelma; arjen hälyisyys unohtuu puutarhassa ja ympärillä näkyy vain kauneutta. Suurin osa tämän postauksen ideoista on syntynyt Fukuokan puutarhoissa.\nKuvat ovat Yusentei-puutarhasta joulukuulta 2019.\nParhaiten japanilaisia ja Japania kuvaa omotenashi-käsite. Täydellisen palvelukulttuurin ja ystävällisyyden ydin. Se on tullut japanilaiseen arkipäivään teeseremonioista.\nOmote tarkoittaa paljaita kasvoja – niitä, jotka halutaan näyttää ulkopuolisille. Nashin merkitys on ”ei mitään”. Yhdessä nämä sydämestä tulevaa julkista toimintaa – joka tehdään aidosti ja teeskentelemättä, ilman odotusta vastapalveluksesta ja yleensä jo nopeammin kuin vastapuoli ymmärtää pyytää mitään.\nJapanilaiset ovat maailman ystävällisintä kansaa. <3\nArigato! Kiitos tämän jutun syntymisestä kuuluu kaikille heille, joita olen Japanin-reissuillani tavannut.\nKerro lisää syitä rakastaa Japania\nPuuttuuko listastani jokin oleellinen asia?\nKerro siitä alla olevassa kommentointikentässä.\nklo 15:44 | 1.1.2020\n1.1.2020 kello 00.00\nAuton ikkunasta näkyvät ehkä Fukuokan ainoat uudenvuoden ilotulitukset. Ne ovat pienet, luksushotellin edessä rannalla.\nYstäväni, auton kuljettaja, läväyttää päälle auton television, jossa tulee suora lähetys Tokion juhlinnasta.\nVaikka Fukuoka on miljoonakaupunki ja kärsii kovista ruuhkista, tänään moottoritie on hiljainen. Vain muutama rekka päristelee tiellä.\nKaikki ovat juhlimassa vuoden tärkeintä päivää, uutta vuotta.\nMeilläkin on kiire. Haluamme mennä temppeliin ja ehtiä yhteen tärkeimpään uudenvuoden rituaaliin.\nNoin yhden aikaan aamuyöstä kuulemme, että temppelin rumpua on soitettu 97 kertaa.\nJännitän ystävieni kanssa, saammeko käydä kumauttamassa kelloon.\nJapanin buddhalaisissa temppeleissä lyödään rumpua uudenvuoden yönä 108 kertaa. Buddhalaisuuden mukaan ihmisellä on 108 erilaista himoa tai syntiä, joista on syytä päästä eroon ennen tulevaa vuotta.\nTemppelin väki tuo jonottajille zenzai-annoksia, joissa on pieniä riisikakkuja sekä makeaa papukastiketta. Sakea ja merileväsnäksejä on tarjolla.\nYölämpötila on enää vain muutaman asteen ja uudenvuoden zenzai-herkku lämmittää mukavasti.\nVuorotellen ihmiset nousevat munkin luo kellotasanteelle ja lyövät rumpua. Taivaalla näkyy paljon tähtiä ja uusi kuu.\nIhmiset toivottavat toisilleen ”akemashite omedeto gozaimasu”!\nMoni japanilainen aloittaa uudenvuoden valmistelut hyvissä ajoin, jo pari viikkoa ennen h-hetkeä.\nKodit siivotaan ja ruokaostokset suunnitellaan tarkasti.\nUudenvuoden koristeet, kuten olkinen shimekazari, laitetaan ulko-oveen yleensä merkiksi, että talo on puhdistettu ja väki on valmis viettämään uutta vuotta.\nVuoden ensimmäisten päivien tärkein ateria on Osechi, joka koostuu useista ruokalajeista. Jokaisella niistä on oma merkityksensä: yksi ruoka tuo onnea, yksi lisää ahkeruutta, yksi kenties hedelmällisyyttä.\nJuuri ennen vuoden vaihtumista tai sen jälkeen japanilaiset nauttivat mielellään tattarinuudeleita eli sobaa. Pitkät nuudelit symboloivat vaurautta ja pitkä ikää.\nOman sobakeittoni söin keskiyön temppelivisiitin jälkeen, kun menimme ystäväni ja paikallisen buddhalaismunkin kotiin. Joukkomme nuorin, 4-vuotias japanilaispoika, nukahti vain hetkeä aiemmin.\nTaustalla pyöri television kuuluisa musiikkiohjelma, Kouhaku uta gassen.\nLisäksi yksi tärkeä ruokaperinne japanilaisessa uudessa vuodessa ovat mochit, riisikakut.\nKävin katsomassa perinteistä mochinvalmistusta jo aiemmin aattoiltana paikallisessa pyhäkössä, jossa miehet nuijivat höyrytetystä riisistä mochitaikinan.\nTämän jälkeen paikalla olijat saivat mukaansa omat mochipalleronsa.\nJa sitten ne kaikki uudenvuoden lahjat, joita ystäväni ovat antaneet minulle. Eilen sain mukaani esimerkiksi keksejä sekä monta pussia vihreää teetä.\nUusivuosi on Japanissa melkein kuin suomalaisten joulu.\nTäällä uusivuosi sujuu perheen tai ystävien kanssa ja pyhissä paikoissa vieraileminen kuuluu juhlaan.\nEnsimmäinen auringonnousu, ensimmäinen rukous, ensimmäiset alennusmyynnit… Uuteen vuoteen liitetään Japanissa myös paljon ensimmäisiä asioita.\nMoni valvoo koko yön nähdäkseen auringonnousun. Hatsuhinoden.\nSiihen liittyy puhtautta ja uuden alun symboliikkaa. Tänä vuonna se on peräti uuden vuosikymmenen ensimmäinen auringonnousu. Ja puhutaanhan Japanista ”nousevan auringon maana”.\nFukuokassa aurinko nousi tänään 7.19.\nParvekkeeltani se näkyi parhaiten 8.15.\nSitä ennen kävimme vielä vuoden ensimmäisellä pyhäkkövierailulla. Puoli kuuden aikaan aamulla Fukuokan laidalla sijaitsevassa pyhäkössä ei ollut vielä jonoa ja autonkin sai parkkiin hyvin.\nVanhemmat tulivat kimonoihin puettujen lasten kanssa. Seniorit olivat aamukävelyllä.\nRuokakojuista nousi höyry ja tavarakauppiaat seisoskelivat odottavaisina.\nMyynnissä on muun muassa onnenamuletteja, naamioita, karkkeja sekä tietenkin mocheja.\nPuiset nuolet, hamayat, pitävät uskotusti pahat henget loitolla. Vähän sama idea on nyt myytävissä ”vappunaamareissa”, joiden taakse voi piiloutua demoneilta.\nOmikuji-ennustuslappuja on myös jokaisella kulmalla, ja onpa siellä myös pyhäkön oma ”lottokin”. Palkinnon voi noutaa heti, ja parhaimmat niistä ovat televisioita sekä muita elektroniikkatavaroita.\nJapanilaista uutta vuotta on vaikea selittää. Se täytyy kokea itse.\nJoillekin paikallisille se on tavallinen työpäivä tai jopa -yö.\nMutta useimmat pitävät tuolloin vapaata ja vierailevat vanhempiensa luona.\nPostit, pankit ja museot pysyvät kiinni useita päiviä. Ravintolat ja pienet kaupatkin voivat olla kiinni.\nMaaliskuussa 2018 kirjoitin blogissani, että yksi haaveistani on viettää uusivuosi Japanissa. Enkä todellakaan tiennyt vielä vuorotteluvapaastani.\nEn osaa oikein kertoa kunnolla, miksi pidän niin paljon tästä juhlasta. Ehkä mielessä ovat uudetvuodet, joista viimeiset viisi olen ollut töissä eikä juhlafiilistä ole oikein ollut.\nEhkä syy on japanilaisten juhlimistavassa: ollaan yhdessä, mutta silti poistutaan uloskin välillä. Ei käperrytä mökeille tai yökerhoihin.\nTykkään paljon hanamista ja suomalaisesta vapusta, mutta nyt japanilainen uusivuosi kiilasi kärkeen.\nTämä on niin erilainen juhla. Samaan aikaan hauska ja rauhallinen.\nEn kyllä muista, milloin olisin mennyt nukkumaan juhlien jälkeen vasta seuraavana aamuna kello 9.00. (Vieläpä, kun on juhlinut vuorokauden ilman alkoholia.)\nJapanilaiskotien uudenvuoden koristeet saavat kyytiä vasta 15. tammikuuta. Siihen asti paikallisissa pyhäköissä ja temppeleissä on myös ohjelmaa.\nOi, japanilainen uusi vuosi! Saanko jo toivoa, että haluan juhlia kanssasi vielä joskus täydet kaksi viikkoa?\nMuut uudenvuoden toiveet jätän vielä paljastamatta. Tosin, niitä ei ole paljon, sillä nyt on hyvä.\nVihdoinkin olen oppinut elämään tässä hetkessä – joka on vieläpä sellainen, josta olen unelmoinut aina.\nTällaisista lähtökohdista on mainio startata uusi vuosi ja uusi vuosikymmen.\nklo 0:19 | 31.12.2019\n”Matkavuoteni 2018 jää historiaan toistaiseksi kaikkien aikojen reissuvuotena.\nVuodesta 2019 tuskin tulee samanlaista reissuvuotta, vaikka kuinka haluaisin.”\nVuosi sitten en sitten arvannut, millaisiin seikkailuihin vuosikymmenen viimeinen osuus minut viekään.\nKun kirjoitin tuon blogitekstin tasan vuosi sitten, minulla ei ollut vielä yhtään reissua tiedossa tälle vuodelle.\nHaaveilin salaa vuorotteluvapaasta, mutta luulin, etteivät työvuoteni vielä riittäisi hetkeen tähän ”palkintoon”.\nTämän vuoden alussa lähetin varmistusviestin, ja työttömyyskassa laski heti työhistoriani. Se oli suuri yllätys: kasassa olikin jo 21 vuotta työelämää.\nVuorotteluvapaa, täällä sitä ollaan!\n”Yksi on varmaa: jos saisin lähteä heti jonnekin, suuntana olisi Japani. Tokio, Okinawa, Fukuoka... mikä vaan kelpaisi.”\nNyt vuorotteluvapaani aloituksesta on kulunut neljä kuukautta. Käynnistin sen syyskuussa kiertämällä Balkania.\nViimeisen kvartaalin olen viettänyt Japanissa – ja millainen kokemus tämä on ollutkaan. Huh!\nViime vuosi saattoi olla määrällisesti elämäni matkavuosi, on tämä 2019 ollut kaiken puolin tärkeämpi (reissu)vuosi. Täydellinen päätös reissuvuosikymmenelle.\nKirjoitin kuukausi sitten, kuinka tämä syksy on tuonut jotain uutta rauhallisuutta. En enää kaipaa jatkuvasti uusia seikkailuja. Tässä ja nyt on hyvä olla.\nNiin kliseiseltä kuin se kuulostaakin, tämä vuosi ja etenkin Japanin-aika on ollut eniten matkaa itseeni. Ilman tietoista vatvontaa.\nOlen viettänyt aiemmin aikoja hiljaisuuden retriitissä, joogannut ja vieraillut temppeleissä. Olen yrittänyt peittää rauhattomuuttani ja etsiä uusia merkityksiä elämääni melkein hampaat irvessä. On ollut jotenkin pakko löytää onnea ja iloa, edes tyytyväisyyttä. Ja olen toki löytänyt kaikkea hyvää.\nTänä syksynä olen vasta huomannut, että paras tulee sitten, kun sitä lakkaa etsimästä.\nEdessä on täysin uusi maailma, kun kiinnittää huomion kokonaisuuteen eikä vain yhteen asiaan, kuten vaikkapa onnellisuuden löytämiseen.\nEn haaveile enää uusien maiden valloittamisesta, vaikka en myöskään sano ”ei” seikkailuille.\nSuurimmat onnen hetket olen tänäkin vuonna viettänyt ihmisten kanssa. Uusien ja vanhojen ystävien.\nJapanissa olen ollut yllättänyt erityisesti siitä, kuinka helppoa nelikymppisenäkin on tutustua uusiin ihmisiin. Ystävystyäkin.\nMyönnän, että jännitin tänä vuonna sitäkin, että miten minulle käy paikassa, jossa viihdyn pidempään ja jossa elän paikallisten kanssa kielitaidottomana.\nReissuillani olen kohdannut paljon ihmisiä, joille pitää osata sanoa myös hyvästit. Niin paikallisia kuin turisteja.\nMutta sitten on heitäkin, jotka pysyvät vierellä – vaikka voivat olla toisinaan kaukana.\nJoskus minun on ollut vaikea päästää toista liian lähelle, koska olen etukäteen pelännyt menetystä. Mutta niin sen ei pidä mennä.\nAina on parempi, kun uskaltaa luottaa.\nKun on rohkea ja rakastaa.\n”Japani on paikka, johon kiteytyvät kaikki vuoden 2018 ikimuistoisimmat hetkeni.”\nVoin allekirjoittaa yllä olevan lauseen tänä vuonnakin. Päivittämällä vuodeksi 2019.\nKuinka helppoa ja rakastettavaa!\nTörmään jatkuvasti kysymyksiin, että miksi tulin juuri Japaniin ja Fukuokaan viettämään vuorotteluvapaatani.\nReissuvuosikymmen-postauksessa jo avasinkin asiaa vähän.\nEnsimmäisellä Japanin-vierailulla kävin Fukuokassa. Myönnän, että silloin kaupunki ei tehnyt minuun kovin suurta vaikutusta.\nMutta Japani teki vaikutuksen ja halusin oppia tuntemaan paremmin tämän maan sekä kulttuurin.\nSeuraavan matkani Japaniin varasin vain päivä ennen hetkeä, joka muutti elämäni. Veljeni kuoli tuolloin.\nJapani antoi tuolloin turvaa ja tukea, vaikka en silloin tuntenut täältä ketään.\nVuoden 2016 elokuussa oli helppo paeta vellovia tunnemassoja Tokion vilkkaille kaduille sekä Osakan rauhallisiin puutarhoihin. Shizuokan teeviljelmille ja Kioton temppeleihin.\nJokaisella Japanin-matkallani olen kokenut tärkeitä, etenkin turvallisuuden, tunteita.\nVaikka olen aina jännittänyt, miltä paluu tuntuu. Toisinaan vähän, ja välillä vähän enemmän.\nOlenko jo kyllästynyt Japaniin? (En.) Tarjoaako se riittävästi virikkeitä? (Kyllä.) Voinko enää kokea mitään yhtä rakastettavaa täällä kuin aiemmilla kerroilla? (Kyllä, jopa entistä enemmän.)\nVuoden 2018 keväällä ihastuin Fukuokaan. Lähtöni jälkeen kaipasin tänne lähes vuoden enemmän kuin mitään.\nSilti pelkäsin vähän ja venkslasin. Tulenko vielä kolmannen kerran Fukuokaan? Vai pitäisikö minun viidennellä Japanin-reissullani vaihtaa jo maisemaa?\nTänä vuonna tämä kaupunki tuntuu kodilta.\nNyt on paikka ja hetki, jossa on äärimmäisen hyvä olla.\nVuosi 2019 on opettanut minulle ennen kaikkea, että\nAina kannattaa haaveilla\nAina kannattaa uskaltaa\nAina kannattaa rakastaa ja elää omannäköistä elämää\nUskallan ja rakastan! Se olkoon elämänohjeeni tulevalle vuosikymmenelle.\nPaljon haaveita, rohkeutta ja rakkautta sinunkin vuoteesi 2020.\nPostauksen kuvat ovat vuoden 2019 viimeiseltä viikonlopulta, jolloin kävin roadtripillä toisen kerran Itoshimassa.\nHakoshiman pyhäkkö Itoshimassa on kuuluisa paikka, joka on pyhitetty rakkauden jumalalle. Pieni silta vie pyhäkön suulle ja liukkaat kiviportaat alttarille, jossa rukoillaan romanssin ja muiden ihmissuhteiden puolesta.\nPyhäkön uskotaan myös parantavan korvaan liittyviä sairauksia. Hassua on, että tuona vierailupäivänä korvani aristivat ja luulin tulevani jo kipeäksi, mutta kipu menikin ohi.\nklo 11:07 | 30.12.2019\nJos minun pitäisi antaa itselleni arvosana tämän syksyn japanin kielen opiskelusta, saisin korkeintaan seiskan, asteikolla 4–10.\nOlen ollut laiska opiskelija.\nVenkuroin pitkään, opiskelenko lainkaan vuorotteluvapaani aikana. Aluksi ajattelin, että joo.\nKun saavuin Japaniin, huomasin, että päiväni kuluvat nopeasti ilman opintojakin. Ja päätin unohtaa opiskelun.\nMutta lokakuun lopussa aloin pohtia asiaa uudelleen. Mikä ainutlaatuinen tilaisuus onkaan minulla nyt opiskella japanin kieltä autenttisessa ympäristössä.\nOlin myös hieman väsynyt ajatukseen, että olen Japanissa kuin pieni lapsi, joka ei osaa paikallista kieltä. Se tuntui välillä hyvältä, sillä niin pystyn ohittamaan joitakin puheenaiheita ja elämään kenties sillä tapaa hetken huolettomammin.\nMutta nyt vuorotteluvapaallani minulla on aikaa täysin toisella tavalla kuin aiemmin. Kun keväällä yritin opiskella japania Helsingissä, jouduin usein perumaan viikkotuntini – milloin minkäkin syyn vuoksi.\nMiksi en opiskelisi siis edes vähän Japanissa?\nMarraskuun alussa menin paikalliseen kielikeskukseen, Kokusai Hirobaan.\nKeväällä 2018 kävin vastaavassa paikassa päivävierailulla Oitassa ja kuulin, että lähes jokaisessa kaupungissa on tämän kaltainen paikka.\nKeskus on Japanin valtion alainen, julkinen koulu, joka tarjoaa kielen opetusta pienellä summalla. Lähes ilmaiseksi.\nUseimmiten kertamaksu on 200 jeniä eli reilusti alle kaksi euroa. Kuukausimaksun saa hoidettua 500 tai 1000 jenillä, riippuen paikasta.\nSe on todella halpaa, sillä kaupallisissa kielikouluissa kuukauden opiskelu voi maksaa useita tuhansia euroja.\nTunteja on kuutena päivänä viikossa ja useampia joka päivä. Osa ryhmistä on selvästi edistyneille. Oli vaikea löytää paikka, jossa saisi opetusta tällainen aloittelijakin.\nFukuokan tunnit pidetään kauniissa Acros-talossa, jonka julkisivut ovat kasviston peitossa. Sen alakerrassa on kauppoja sekä ravintoloita. Ylemmissä kerroksissa on toimistoja ja Kokusai Hiroban luokkatilat.\nTunteja vetävät lähinnä paikalliset seniorit, jotka eivät saa työstään palkkaa – vaan he ovat kaikki vapaaehtoisia.\nVain muutama opettaja osaa englantia. Olenkin usein kahden tunnin opetussession jälkeen ihan poikki, sillä opetus on kokonaan japanin kielellä.\nEnsimmäisellä kerralla opettajani halusi käydä ostamassa minulle automaatista vihreää teetä, että jaksan tunnin paremmin.\nJoku opettajista tykkää harjoituttaa merkkien kirjoittamista, kun kyseessä on kaltaiseni aloittelija. Yksi taas perehtyy sanojen tavaamiseen ja toinen kielioppiin.\nMielestäni parhaat tunnit ovat sellaisia, joilla opin hyödyllisiä fraaseja. Kuten ”missä on vessa” tai ”saisinko nähdä ruokalistanne”.\nMoni opiskelija on muualta Aasiasta. Tänä syksynä on ollut paljon hongkongilaisia opiskelijoita.\nPaljon on puolipäivätyötä tekeviä englannin kielen opettajia. Japanilaisen kanssa yhteen muuttaneet sanovat, että kotikieli on usein englanti eivätkä he töissäkään opi yhtään japania.\nPöydän ääressä on yleensä yksi opettaja sekä yksi–neljä opiskelijaa.\nToisinaan opettajat käyttävät oppikirjaa, jonka voi tunnin ajaksi lainata keskuksesta. Toiset saattavat monistaa pinon papereita, joista kieltä sitten opiskellaan.\nEhdin käydä tänä vuonna noin 1,5 kuukauden ajan fukuokalaisessa kielikeskuksessa. Kaksi kertaa viikossa sopi minulle hyvin. (Jos elämäni ei olisi täällä niin sosiaalista, voisin opiskella useamminkin.)\nMutta haluan myös nauttia Fukuokan nähtävyyksistä ja japanilaisten ystävieni seurasta.\nOlen yrittänyt joka päivä opiskella vähintään tunnin japanin kieltä myös itsenäisesti. Yleensä se tarkoittaa pitkälti Duolingon pelaamista. Välillä olen mennyt teelle yksin tai ystäväni kanssa sekä opiskellut kielioppiakin.\nMutta jo arkipäivän keskustelujen kuunteleminen auttaa kielen aktivoimisessa. Tai vaikkapa metroasemien nimien lukeminen ääneen. Vielä kun keksisin keinon, jolla voisin nopeuttaa hiraganojen seka katakanojen muistamista.\nTammikuussa 2020 olen Japanin ulkopuolella, mutta helmikuussa 2020 palaan takaisin Fukuokaan. Ja jatkan ehdottomasti kielikoulussa opiskelemista! Se lienee ainoa uudenvuoden lupaukseni?\nHai, domo arigato gozaimasu.\nKielen opiskelu vaatii usein monta kuppia vihreää teetä sekä hyviä rasvahappoja vaikkapa kala-ateriasta.


Charming Nails: Helmikuun Bette Box\nHelmikuun Bette Box saapui minulle jo torstaina, hain sen perjantaina mutta vasta nyt ehdin siitä postata. Kaikki on jo varmaan oman boksinsa saaneet ja tietävät sisällön. Mutta mitäs minä tykkäsin tämän kuun ylläriboksista?\nSisältö oli varsin hiustuotepainotteinen mikä oli ihan kiva juttu. Hiuslakkaa mulla kuluu tosi paljon joten XZ matkakokoinen hiuskiinne sujahtaa laukkuun mukaaan. Ostan usein matkakokoja kaupasta, tämän arvo on siis 2,90 e / 100 ml.\nToinen ilahduttanut tuote oli Lumenen Klassikko Anti-Age Elvyttävä silmänympärysvoide. Onkohan tämä arvokkain näistä ( 13,90 e ) mutta kerrankin meni nappiin, minä kun tarvitsen jo elvyttäviä tuotteita. Tulee siis käyttöön ja boksissa oli 15 ml täysikokoinen tuote.\nMagnesiumlisälle minulla ei ole nyt tarvetta, jospa annan kaverille!\nHiustuotteet tulee käyttöön kaikki! BIO2YOU hiusnaamio sisältää silkkiproteiinia ja aminohappoja jotka ravitsevat hiuksia ja lisäävät niiden elastisuutta. Pieni 50 ml näytekoko riittää hyvin minulle ja uskon käyttäväni tämän nopeasti pois.\nSchwarzkopftilta tuli Blond Me Keratin Restore Bonding shampoo ja tehohoito. Hoitavat ja vahvistavat tuotteet sopivat hyvin värjätyille tai vaaleille hiuksille. 30 ml kokoiset tuotteet tulee käytettyä äkkiä pois, tuoksuvat ihanilta ja näitä on tehnyt mieli kokeillakin ;)\nBoksi ei ollut tällä kertaa hirmu arvokas, mitä olen muistakin blogeista lukenut. Mutta magnesiumia lukuunottamatta ei tullut mitään turhaa vaan ihan käyttöön tulevia juttuja.\nMun boksi on saatu pr-näytteenä.\nklo helmikuuta 11, 2019\nTunnisteet: Bette Box, Hiukset, Kauneus\nMaija / Kivipuuteri-kosmetiikkablogi 11. helmikuuta 2019 klo 13.36\nKaikki tulisi käytettyä paitsi hiuslakka. Ihan hauska idea, että on teemabokseja vaikka tosiaan vähän pienehköjä tuotteita :)\nCharming Nails 11. helmikuuta 2019 klo 14.34\nMeikkiteemainen boksi olisi minusta kiva :)\nMira / Blinger shimmer -blogi 11. helmikuuta 2019 klo 13.41\nMä olin boxiin positiivisesti yllättynyt :D\nKiva boksi oli :)\nPlaz^ 11. helmikuuta 2019 klo 14.34\nBoksi täynnä näytteitä, paitsi että mukana oli täysikokoinen silmänympärysvoide, anti-age-versio. Hermostuneena manailin että mistä lähtien 31-vuotias on tämmösiä tarvinnut :D Netistä en meinaa millään löytää mitään tietoa siitä että minkä ikäiselle tuo edes suunnilleen on tarkoitettu. Yritän kyllä käyttää pois.\nTätä mainostettiin hiuspainotteisena boksina, joten odotin jotain täysikokoista hiustuotetta.\nCharming Nails 11. helmikuuta 2019 klo 17.30\nVoit kyllä käyttää hyvillä mielin. Mä olen 36 ja käyttänyt anti ageja vuosia >:) mä olen näytekokoisista nyt mielissäni kun harvemmin täysikokoinen tukkatuote osuu kohdilleen ja isot pullot pitää lahjoittaa, pienet testerit nyt käyttää vaikka ei hirmuisasti niistä tykkäisi :)\nNimetön 11. helmikuuta 2019 klo 18.17\nOliko sulla jotain linkkiä, minkä kautta boksin voi tilata hyödyttäen sinua?\nCharming Nails 11. helmikuuta 2019 klo 18.19\nEn käytä enää mainoslinkkejä :) mutta mukavaa jos innostuit tilaamaan boksin, onhan se kiva kuukausittainen ylläri ;)\nMia / Beauty Highlights 11. helmikuuta 2019 klo 20.19\nPakko kommentoida tähän, että ihanasti sun blogin lukija kysyy sulta suoraan linkkiä, koska haluaa nimenomaan sun saavan siitä jonkun pienen vaivanpalkan :) Ihanasti ja reilusti ajateltu!\nJa sitten itse boksiin :D Noita matkakokoisia hiuslakkoja tarvii aina, joten se olisi ollut mulle boksin mieluisin :D\nNimetön 11. helmikuuta 2019 klo 22.30\nAi, mistäs moinen?\nCharming Nails 12. helmikuuta 2019 klo 15.19\nMia: Kyllä, mulle tuli tuosta hyvä mieli :)\nAnonyymi: Blogille on nykyään hieman vähemmän aikaa ja inspiraatiota, mainoslinkkien teko vie niin paljon aikaa että en oikein jaksanut sitä enää :)\nNimetön 13. helmikuuta 2019 klo 18.32\nJoo, no tottakai. Ja monta vuotta on pitänyt boksi tilata ja aina se sit syystä tai toisesta on jäänyt. Tulee aina mieleen näistä boksi-postauksista:)\nKatri / Kosmetiikkakatri 12. helmikuuta 2019 klo 10.51\nEi ollut niin mieleen, vähän harmittaa että mainostettiin hiusboksina ja ei mitään täysikokosta hiusjuttua :)\nMulle minikoot oli mieluisampia mutta ymmärrän harmituksen!\nFanny/ Bette Box 21. helmikuuta 2019 klo 13.04\nKiitos kun jakaat sun ajatuksia ja mielipiteitä boksista, nämä ovat meille tosi tärkeitä 😊 Harmi kuulla että et ollut täysin tyytyväinen helmikuun Betteen! Toivottavasti maaliskuun boxi osuu enemmän sinun makuun ❤ Terkuin, Fanny/ Bette Box\nCharming Nails 21. helmikuuta 2019 klo 17.54\nMaaliskuuta odotellessa :) ja olihan tämä kivoin boksi pitkästä aikaa ;)\nIHONHOIDON MESSUJEN ALETÄRPIT x 8 - *Sisältää mainoslinkin. Tänään alkoi lemppari ihonhoidon kauppani *Twistben Ihana Iho -messut. 5.-10.5.2021 tarjolla on upeita tarjouksia sekä asiantunti...\nGlow Time! Testissä Jane Iredalen korostuspuikot - **Saatu ilmaistuote* Moikka! Tänään puhutaan highlightereista ja tarkemmin sanottuna *Jane Iredalen Glow Time Highlighter Stickeistä*,* jotka ovat yksiä ...\nParas aurinkovoide kasvoille x 3 – myös meikin alle - Kolme parasta aurinkosuojaa, jotka toimivat myös meikin alla. The post Paras aurinkovoide kasvoille x 3 – myös meikin alle appeared first on Rabbit Glow ...\nBybin hellävarainen kaksikko meikinpuhdistukseen - Postauksen tuotteet saatu ilmaisnäytteinä Postaus sisältää tähdellä (*) merkittyjä mainoslinkkejä Mun iho on iän myötä tullut herkemmäksi ja myös aika herk...


Jeremy Qvick, Author at Viisas Elämä\nJeremy Qvick on Lapista kotoisin oleva 27-vuotias nuori kirjailija, taiteilija ja tietoisuuden tutkija. Hän on opiskellut monien opettajien johdolla tietoisuutta ja meditaatio-tietä Israelista ja Filippiineiltä Los Angelesiin. Jeremy on kirjoittanut artikkeleita moniin suomalaisiin lehtiin, kuten Minä olen -lehteen, Takojaan ja Uusi safiiri -lehteen. Jeremy kirjoittaa aktiivisesti omille nettisivuilleen www.jeremyqvick.com artikkeleita tietoisuudesta, taiteesta, luovuudesta ja koko elämästä. Hän pitänyt useita luentoja ja työpajoja Suomessa, muun muassa Finlandia-talolla Minä olen -messuilla, sekä ollut taiteellinen vastaava useammassa taide-esityksessä. Hengen ja tiedon messuilla hän on luennoimisen lisäksi esittänyt monitaideproduktion, jonka hän käsikirjoitti, sävelsi, ohjasi ja tuotti sekä oli mukana musiikkivastaavana ja näyttelijänä. Jeremy oli myös yksi Inner Humanity Camp -nuorisotapahtuman pääjärjestäjistä. Tapahtumassa tutkittiin elämää, sosiaalisuutta, taidetta ja hyvinvointia yhdessä tekemisen, luentojen, luovuuden sekä keskustelujen kautta. Jeremy on intohimoinen tietoisuuden tutkija. Hän haluaa ymmärtää, mistä ihmisyydessä on kysymys, ja jakaa tämän ymmärryksen kaikille ihmisille – erityisesti nuorille. Hän kirjoittaa tällä hetkellä kirjaa tietoisuuden tutkimisestä ja kehittämisestä Viisas elämä Oy:lle!\nTässä kirjoituksessa käsittelen tietoista läsnäoloa hiukan erilaisesta näkökulmasta. Yritän saada tehokkuutta ja voimaa käyttävän mieleni ymmärtämään, ettei tietoista läsnäoloa voi saavuttaa kylmällä voimalla. Toisaalta haluan osoittaa ja saavuttaa luottamusta oman tahdon ja päätöksen voimaan, jonka avulla ihmisen voi löytää sisäisen valon ja rauhan ulkoisista olosuhteista riippumatta. Uskon, että ihminen voi löytää tietoisen läsnäolon minä hetkenä hyvänsä. [...]\nMeillä ihmisillä on useita tapoja ja tottumuksia. Jotkut niistä liittyvät siihen, mistä olemme kotoisin tai ketkä vanhempamme ovat. On myös muita tapoja, joita on meistä kaikilla. Monet niistä ovat niin ilmiselviä että niiden tiedostaminen vaatii hieman enemmän tahtoa ja rohkeutta. Ne voivat vaikuttaa pieniltä ja harmittomilta, mutta jos ne hallitsevat elämäämme, ne saavat aikaan meissä paljon yksipuolisuutta ja harmautta koko elämässämme. Eräs näistä tottumuksista on u [...]\nTämä kirjoitus kertoo siitä, onko meillä ihmisillä mahdollisuus vapauteen toiminnassamme, ja siitä kuinka voisimme kasvaa tietoisiksi ja vapaiksi ihmisiksi! Katselin tänään Inarissa kun perheemme koira, Vekku alkoi jälleen juosta totuttua kierrostaan isäni lähtiessä käymään kaupassa. Jostain syystä Vekku – shetlanninlammaskoira – on keksinyt itselleen lampaiden paimentamisen sijaan muita harrastuksia kuten autojen paimentamisen ja isän paimentamisen. Vekku juoksee päiv� [...]\nMeillä ihmisillä on usein arkisessa elämässämme monta rautaa tulessa. Tehtävälistalta löytyy kaikki työhön liittyvä, raha-asiat, perhe, puhelut, ruokailu, liikkuminen paikasta toiseen ja moni muu. Ihmisen mieli täyttyy helposti päivittäisistä asioista, sillä on niin paljon muistettavaa ja hoidettavaa. Jonkun tutkimuksen mukaan ihminen ajattelee päivässä yli 20000 ajatusta! Jos olemme hoitamassa koko ajan jotain asiaa, tai ainakin ajattelemassa asioiden hoitamista, milloin e [...]\n“Tie sisäiseen ihmisyyteen on matka kohti läsnäolon voimaa. Tämä voima auttaa tiedostamaan ja ymmärtämään, mitä mielessäsi ja ulkoisessa elämässäsi tapahtuu. Kirjan tietoisuusharjoitusten kautta opit selkeää ajattelua ja intuitiivista tuntemista, joilla voit muuntaa vanhoja ajatus- ja tunnetottumuksiasi tehokkaasti. Harjoitusten avulla voit löytää sisäisen rauhan, ja toimia vapaammin sekä luovemmin niin arjen askareissa, sosiaalisessa elämässä, taiteellisessa työss� [...]\nMitä elämä merkitsee meille ihmisille? Ehkä pohdimme sitä joskus nukkumaan mennessämme tai aamulla herätessämme. Saatamme ajatella elämän olevan jonkunlainen pakollinen korttipeli, jonka kortit ovat jaettu syntymähetkellämme. Voimme ajatella näin ja jäädä paikoillemme murehtimaan kasvatustamme, traumojamme ja jopa horoskooppiamme. Miksemme voineet saada toisenlaisia kortteja? Miksi minusta juuri tuli tällainen? Jooga-opettaja Paramahamsa Yogananda on kirjoittanut kirjassaan J [...]\nMitä on olla tietoinen? Miltä se tuntuu? Pitäisikö minun kokea jotain erikoista? Entä jos olen jo nyt tietoinen? Mistä tiedän milloin olen tietoinen?…. Tietoisuus ja tietoisena oleminen ovat asioita, joista puhutaan usein hyvinvoinnista ja henkisyydestä kiinnostuneiden ihmisten parissa. Tietoisena oleminen on jonkinlainen ihannetila, jota moni tavoittelee. Eckhart Tolle ja monet muut kirjailijat kirjoittavat tietoisena olemisen olevan jonkinlainen hetkessä elämisen kokemus. Min [...]\nTässä artikkelissa kerron muutamista yksinkertaisista asioista, jotka voivat auttaa meitä kasvamaan ihmisinä. Jokainen näistä sisältää myös harjoituksen, jonka ansiosta pääsemme heti itse kokemaan hyödyn omassa elämässämme. 1. Opi havainnoimaan Valitse itsellesi hetki päivästä, jolloin päätät vain katsella, kuunnella, haistaa ja tuntea sen, mitä on ympärilläsi. Hyvä hetki havaitsemiselle voisi olla esimerkiksi matkalla töihin tai luonnossa käveleminen. Harj [...]\nOlen miettinyt sitä, ovatko ihmiset aina olleet yhtä taipuvaisia negatiivisuuteen kuin tänä päivänä. Ihmiset arvostelevat ja tuomitsevat elämänsä ulkoisia ja sisäisiä kokemuksia usein melko rankalla kädellä. Onko niin, että negatiivinen ja arvosteleva elämänasenne suojelee ja vahvistaa meitä näkemään selkeämmin – mitä se myös tekee – vai olemmeko me ihmiset laskeutuneet hiukan liian syvälle negatiivisuuden kuiluun? Sen sijaan, että alkaisimme pohtia filosofisesti [...]\nMoi olen Viisas elämä -blogin uusi bloggaaja, ja tässä ensimmäinen artikkelini siitä, kuinka tärkeää on suojella myös sisäistä luontoamme kuten suojelemme ulkoistakin luontoa. Artikkelin lopusta löydät myös 15 min kestävän mielikuva-meditaatio-videon, jossa ohjaan ihmisen tutustumaan omaan sisäiseen luontoonsa. Ihmiset ja media puhuvat välillä paljonkin luonnon suojelemisesta. Jotkut meistä toivovat, että luonto pysyisi mahdollisimman monimuotoisena ja kukoistavana. P [...]


Shadowbet pelata oikealla rahapelillä, ainoa vaatimus, jonka sinun on täytettävä, on antaa henkilökohtaiset tietosi ja tehdä mielessesi valita tapa ladata shadowbetin paljon varoja. Ja viimeinen mutta ei vähäpätöinen asia, jota sinun täytyy pitää mielessäsi alusta alkaen, ei ole unohtaa käyttää tätä bonuskoodia, kun talletat ensimmäisen kerran. Kuinka turvautua shadowbet-kasinosi pelaamiseen kasinoissa pelaajan online-kasino shadowbetin turvallisuuden kannalta, pelaajat voivat tehdä vain kaksi asiaa. Ensinnäkin he voivat valita tunnetun ja maineikkaan online-kasinon, jolla pelaat uhkapelistä. Toiseksi, älä koskaan tee virheen henkilökohtaisen salasanan tallentamisesta kasino-ohjelmistoon.\nNämä ovat kaksi perusasiaa, joita voit tehdä nettipokerin shadowbetin turvallisuustason nostamiseksi. Varmista, että seuraavat nämä kaksi pistettä erittäin tarkasti. Muuta kuin tämä on olemassa monia muita asioita, jotka voit tehdä, jotta shadowbet kasino tallentaa ja turvallinen paikka nauttia online-pelaamista. Muista myös, että infiltraatio voi tapahtua myös loppumme ja jos näin tapahtuu, niin kasino ei onnistu auttamaan sinua. Tässä artikkelissa on keskusteltu eräistä tärkeistä vaiheista, joita voit seurata, jotta shadowbet kasino olisi turvallisin paikka nauttia rahapeleistä.\nEnsimmäinen ja tärkein asia on luoda käyttäjä shadowbet ikkunassa. Tämä estää muita shadowbetin käyttäjiä käyttämään verkkopelaamisen shadowbettia. Tämä johtuu siitä, että aina, kun haluat kytkeä järjestelmän päälle, pyydetään käyttäjätunnusta sekä salasanaa. Jos jaat shadowbet-järjestelmän muiden perheenjäsenten kanssa, jokainen niistä voi luoda erillisen käyttäjän shadowbetin ja voi tallentaa omat tiedostot erikseen. Käyttäjät voivat helposti luoda käyttäjän shadowbetin ohjauspaneelissa olevan käyttäjätilin moduulin avulla.\nOhjauspaneeliin on helppo päästä aloitusvalikossa olevasta asetusvaihtoehdosta. Käyttäjän shadowbet-moduulissa pelaajat tarvitsevat yksinkertaisesti klikata "luo uusi tili" ja kirjoita haluamasi käyttäjätunnus ja salasana sekä haluamasi tilin tyyppi. Kun olet täyttänyt tiedot, napsauta luo shadowbet-vaihtoehto ja tilisi luodaan. Varmista, että jos et poista shadowbettia joka kerta, ainakin lukitset shadowbetin, kun siirrät sitä missä tahansa järjestelmästäsi. Voit lukita järjestelmän yksinkertaisesti painamalla kasinoa. Kun teet tämän, avautuu shadowbet password box -ruutu. Joten nyt kukaan ei voi käyttää shadowbettisi, ellet anna oikeaa salasanaa.\nKoska pelaaja vuorovaikuttaa verkossa heidän panoksensa ansiosta. Nämä pisteet vastaanotetaan joko sähköpostilla tai pelisivustolla, jolla on shadowbet kasino. Useimmiten pelaajat napsauttavat hyökkääviä tai harmittomia näköisiä painikkeita tai vaihtoehtoja ja tämän latausohjelmia kiintolevylle. Osa näistä latauksista sisältää matoja, viruksia tai jopa joitain haittaohjelmia, kuten mainos- ja vakoiluohjelmia. Olet hämmästynyt siitä, että nämä ohjelmat toimivat eri toiminnoilla, joita et voi edes ajatella. Useimmat teistä eivät ole tietoisia siitä, että nämä voivat myös lamauttaa shadowbet-järjestelmääsi tässä tilanteessa. Ehdotamme, että online-pelaajat raportoivat kolmannelle osapuolelle verkkosivustoista, joita pelaajat käyvät internetissä ja käyttävät shadowbet-kasinoa joissakin syrjäinen paikka.\nKorvaukset ovat käytettävissä pelaajille, mutta heidän on käytettävä niitä. Tämä tarkoittaa sitä, että pelaajien täytyy asentaa luotettava virustentorjuntaohjelma shadowbet cassinoonsa. Pelaajien on uudistettava ohjelmisto käyttöjaksonsa päättymisen jälkeen. Vaikka suurin osa virustorjuntaohjelmista kykenee skannaamaan shadowbet-kasinon automaattisesti, mutta pelaajien täytyy kuitenkin tarkistaa tilan säännöllisesti varmistaakseen, että shadowbet kasino on vapaa viruksesta.\nLisäksi pelaajat voivat hyödyntää monia ohjelmia, kuten tuhoa ja shadowbetsä, etsiä kasinon tarkkailua säännöllisesti haittaohjelmien havaitsemiseksi ja niiden poistamiseksi. Jos kaikki tämä kuulostaa hieman shadowbet kasinolta, sitä ei ole tarkoitus. Itse asiassa live-jälleenmyyjältä kasino ei ole enää shadowbet-kasino kuin lataamalla ohjelmistoa, valitsemalla ja muokkaamalla kuvasi siinä määrin kuin se on sallittua ja vuorovaikutuksessa. Pohjimmiltaan live-jälleenmyyjäkasinot ovat kuin äärimmäisen hienostuneita keskusteluhuoneita, joissa voit "nähdä" muiden edustajia, keskustella ja pelata reaaliaikaisesti.\nLyhyt juomat ja savut, jotka pelaajat tietenkin ovat enemmän kuin tervetulleita nauttimaan kotona asuvista jälleenmyyntisokerista, ovat lähinnä "todellinen" asia, joka löytyy verkosta. Nopea yhteys ja tarpeeksi kaistanleveys live-jälleenmyyjä kasinoista ovat shadowbetin monimedia-asioita, joilla on realistisia äänitehosteita, ensimmäisen luokan grafiikkaa ja monia vaihtoehtoja. Korkealaatuiset live-jälleenmyyjäkasinot rakentavat virtuaalisen tilan taulukoiden yläpuolelle ja sisältävät loungeja, toimistoja, makuuhuoneita ja muita tiloja, joiden avulla pelaajat voivat vain istua, jutella, rentoutua tai muuten taukoa win-lossista ja mitättöminä.


Kova viisivuotias Brambling Finlandia-Ajoon - Vermo\nke 20. huhtikuuta 2022 12.00.00\nFinlandia-Ajon kahdeksas kiinnitys on Ruotsin Kriterium-voittaja Brambling, joka tulee menestysvalmentaja Daniel Redénin tallista. SRF Stablen omistama ori voitti 2020 ikäluokkansa suurimman kilpailun Kriteriumin ja viime vuonna se oli Calgary Gamesin voittamassa Derbyssä neljäs.\nBrambling on ehtinyt juosta alkaneella viisivuotiskaudella kahdesti. Ensin Rommen 5-vuotislähdössä se oli kakkonen San Moteurin jälkeen ja pitkäperjantaina Färjestadin superlähdössä Brambling kiersi väkevästi neljänneksi tehden uuden ennätyksensä 09,7/1640a.\n”Brambling on kovaluokkainen, nouseva viisivuotias ja mainio vahvistus Finlandia-Ajoon”, Vermo Areenan kilpailupäällikkö Miika Lähdeniemi sanoo. ”Daniel Redén oli tyytyväinen siihen, miten Brambling otti Färjestadin startin ja hevonen on valmis taistelemaan Finlandia-voitosta ja paikasta Elitloppetissa.”\nBramblingin ohjastaja Finlandia-Ajossa on ruotsalainen tähtikuski Örjan Kihlström.\nVapunpäivänä Vermo Areenalla ajettavaan Finlandia-Ajoon on vahvistettu nyt kahdeksan huippuravuria, joten paikkoja kutsukilpailuun on jäljellä enää kaksi. Finlandia-Ajo juostaan 1620 metrin matkalla ja voittajaa odottaa 110 000 euron ykköspalkinnon lisäksi kutsu Tukholman raviradalla Solvallassa toukokuun lopussa ajettavaan Elitloppetiin.\nFinlandia-Ajon rata-arvontatilaisuus näytetään suorana lähetyksenä TotoTV:ssä ja Vermo Areenan Facebook-kanavalla maanantaina 25.4. klo 12 alkaen.